ai4bharat/Pralekha huggingface dataset:
ਜਹਾਜ਼ਰਾਨੀ ਮੰਤਰਾਲਾ
ਕੇਂਦਰੀ ਮੰਤਰੀ ਸ਼੍ਰੀ ਮਨਸੁਖ ਮਾਂਡਵੀਯਾ ਨੇ ਵੀਓ ਚਿਦੰਬਰਨਾਰ ਬੰਦਰਗਾਹ ਉੱਤੇ ‘ਡਾਇਰੈਕਟ ਪੋਰਟ ਐਂਟਰੀ ਫੈਸਿਲਿਟੀ’ ਦਾ ਉਦਘਾਟਨ ਕੀਤਾ
ਡੀਪੀਈ ਸੁਵਿਧਾ, ਈਜ਼ ਆਵ੍ ਡੂਇੰਗ ਬਿਜ਼ਨਸ ਅਤੇ ਅਰਥਵਿਵਸਥਾ ਦੀ ਪ੍ਰਗਤੀ ਨੂੰ ਹੁਲਾਰਾ ਦੇਣ ਲਈ ਲੌਜਿਸਟਿਕਸ ਲਾਗਤ ਨੂੰ ਘਟਾਉਣ ਅਤੇ ਕਾਰਗੋ ਦੇ ਵੇਗ ਨੂੰ ਵਧਾਉਣ ਲਈ ਮਹੱਤਵਪੂਰਨ ਕਦਮ ਹੈ: ਸ਼੍ਰੀ ਮਾਂਡਵੀਯਾ
ਕੇਂਦਰੀ ਸ਼ਿਪਿੰਗ ਰਾਜ ਮੰਤਰੀ , ਸ਼੍ਰੀ ਮਨਸੁਖ ਮਾਂਡਵੀਯਾ ਨੇ ਈ-ਪਲੇਕ ਤੋਂ ਪਰਦਾ ਹਟਾ ਕੇ ਵੀਓ ਚਿਦੰਬਰਨਾਰ ਪੋਰਟ ਟਰੱਸਟ ਦੀ ‘ਡਾਇਰੈਕਟ ਪੋਰਟ ਐਂਟਰੀ  ਫੈਸਿਲਿਟੀ’ ਦਾ ਉਦਘਾਟਨ ਕੀਤਾ।
ਵੀਡੀਓ ਕਾਨਫਰੰਸ ਦੇ ਜ਼ਰੀਏ ਉਦਘਾਟਨ ਸਮਾਰੋਹ ਨੂੰ ਸੰਬੋਧਨ ਕਰਦਿਆਂ ਸ਼੍ਰੀ ਮਨਸੁਖ ਮਾਂਡਵੀਯਾ ਨੇ ਕਿਹਾ ਕਿ ਇਹ ਲੌਜਿਸਟਿਕਸ ਲਾਗਤ ਨੂੰ ਘਟਾਉਣ ਅਤੇ ਕਾਰਗੋ ਦੀ ਗਤੀ ਵਧਾਉਣ ਦੀ ਦਿਸ਼ਾ ਵੱਲ ਇੱਕ ਮਹੱਤਵਪੂਰਨ ਕਦਮ ਹੈ। ਡੀਪੀਈ, ਨਿਰਯਾਤਕਾਂ ਲਈ ਈਜ਼ ਆਵ੍ ਡੂਇੰਗ ਬਿਜ਼ਨਸ ਵਧਾਉਣ ਵਿੱਚ ਸਹਾਇਤਾ ਕਰੇਗੀ ਕਿਉਂਕਿ ਇਹ ਸੁਵਿਧਾ ਪ੍ਰਵੀਣਤਾ ਲਿਆਏਗੀ ਅਤੇ ਰੁਕਣ ਦਾ ਸਮਾਂ ਘਟਾਏਗੀ, ਟੈਰਿਫ ਲਾਗਤ ਨੂੰ ਘੱਟ ਕਰੇਗੀ ਅਤੇ ਅੰਤਰਰਾਸ਼ਟਰੀ ਵਪਾਰ ਵਿੱਚ ਸ਼ਿਪਰ ਦੀ ਮੁਕਾਬਲਾ-ਸਮਰੱਥਾ ਵਿੱਚ ਸੁਧਾਰ ਲਿਆਵੇਗੀ।
ਅਤਿ-ਆਧੁਨਿਕ ਡਾਇਰੈਕਟ ਪੋਰਟ ਐਂਟਰੀ  ਸੁਵਿਧਾ ਕਿਸੇ ਵੀ ਸੀਐੱਫਐੱਸ ਉੱਤੇ ਵਿਚਲੀ ਹੈਂਡਲਿੰਗ ਦੇ ਬਗੈਰ ਕੰਟੇਨਰਾਂ ਦੀ ਕਾਰਖਾਨਿਆਂ ਤੋਂ ਸਿੱਧੀ ਆਵਾਜਾਈ ਨੂੰ ਸੰਭਵ ਬਣਾਏਗੀ ਜਿਸ ਨਾਲ ਸ਼ਿਪਰਸ ਕਾਰਖਾਨਿਆਂ ਤੋਂ ਲੱਦੇ ਨਿਰਯਾਤਾਂ ਨੂੰ 24×7 ਅਧਾਰ ’ਤੇ ਸਿੱਧੇ ਕੰਟੇਨਰ ਟਰਮੀਨਲ ਲੈ ਜਾ ਸਕਣਗੇ। ਇਹ ਸੁਵਿਧਾ ਟਰੱਕ ਪਾਰਕਿੰਗ ਟਰਮੀਨਲ ਦੇ ਅੰਦਰ 18,357 ਵਰਗ ਮੀਟਰ ਦੇ ਖੇਤਰ ਵਿੱਚ ਬਣਾਈ ਗਈ ਹੈ ਜੋ ਕਿ ‘ਸਾਗਰਮਾਲਾ’ ਦੇ ਤਹਿਤ ਨਿਰਯਾਤ ਕਾਰਗੋ ਯਾਨੀ ਫੈਕਟਰੀ ਸਟੱਫਡ / ਈ-ਸੀਲਡ ਕੰਟੇਨਰਾਂ ਦੀ ਕਸਟਮ ਕਲੀਅਰੈਂਸ ਜਾਰੀ ਕਰਨ ਲਈ ਵਿਕਸਿਤ ਕੀਤੀ ਗਈ ਸੀ। ਇਹ ਪ੍ਰਤੀ ਮਹੀਨਾ 18000 ਟੀਈਯੂ ਨੂੰ ਹੈਂਡਲ ਕਰ ਸਕਦੀ ਹੈ। ਸੈਂਟਰਲ ਵੇਅਰਹਾਊਸਿੰਗ ਕਾਰਪੋਰੇਸ਼ਨ ਦੇ ਜ਼ਰੀਏ ਭਾਰਤੀ ਕਸਟਮਸ, ਡੀਪੀਈ ਸੁਵਿਧਾ ਇਕ ਹੀ ਛੱਤ ਹੇਠ ਬਿਨਾਂ ਕਿਸੇ ਪਰੇਸ਼ਾਨੀ ਦੇ ਲੈੱਟ ਐਕਸਪੋਰਟ ਆਰਡਰ  ਜਨਰੇਟ ਕਰਨਗੇ। ਵੀਓਸੀ ਪੋਰਟ ਦੇ ਸਹਿਯੋਗ ਨਾਲ ਸੀਡਬਲਿਊਸੀ ਅਤੇ ਕਸਟਮ ਅਧਿਕਾਰੀਆਂ ਦੀ ਇੱਕ ਸਮਰਪਿਤ ਟੀਮ ਟਿਅਰ- I ਅਤੇ ਟਿਅਰ- II  ਪ੍ਰਮਾਣਿਤ ਈਐਕਸਆਈਐੱਮ ਗ੍ਰਾਹਕਾਂ ਨੂੰ ਸੇਵਾ ਉਪਲੱਬਧ ਕਰੇਗੀ।
ਇਸ ਤੋਂ ਪਹਿਲਾਂ, ਫੈਕਟਰੀ ਤੋਂ ਭਰੇ  ਕੰਟੇਨਰਾਂ ਨੂੰ ਤੂਤੀਕੋਰਿਨ ਵਿੱਚ ਸੰਚਾਲਿਤ ਹੋਣ ਵਾਲੇ ਕੰਟੇਨਰ ਫ੍ਰੇਟ ਸਟੇਸ਼ਨਾਂ  / ਇਨਲੈਂਡ ਕੰਟੇਨਰ ਡਿਪੋ  ਵਿੱਚੋਂ ਕਿਸੇ ਇੱਕ ਵਿੱਚ ਲਿਜਾਇਆ ਜਾਂਦਾ ਸੀ। ਸੀਐੱਫਐੱਸ ਸਿਰਫ ਵਰਕਿੰਗ ਦਿਨਾਂ ਵਿੱਚ ਸਵੇਰੇ 10 ਵਜੇ ਤੋਂ ਰਾਤ 8 ਵਜੇ ਤੱਕ ਕੰਮ ਕਰਦੇ ਹਨ। ਇਸ ਕਾਰਨ, ਸਵੈ- ਸੀਲਬੰਦ ਕੰਟੇਨਰਾਂ ਨੂੰ ਕੰਟੇਨਰ ਟਰਮੀਨਲਾਂ ਵਿੱਚ ਦਾਖਲ ਕਰਨ ਵਿੱਚ ਕਾਫ਼ੀ ਦੇਰ ਹੋ ਜਾਂਦੀ ਸੀ। ਇਸ ਲਈ, ਪੋਰਟ ਨੇ 24x7 ਦੇ ਅਧਾਰ ’ਤੇ ਫੈਕਟਰੀ ਸਟੱਫਡ ਈ-ਸੀਲਡ ਕੰਟੇਨਰਾਂ ਦੀ ਨਿਰਯਾਤ ਕਲੀਅਰੈਂਸ ਲਈ ਡੀਪੀਈ ਸੁਵਿਧਾ ਵਿਕਸਿਤ ਕੀਤੀ ਜਿਸ ਸਦਕਾ ਤੇਜ਼ ਅਤੇ ਲਾਗਤ ਪ੍ਰਭਾਵਿਤ ਨਿਰਯਾਤ ਪ੍ਰਵਾਨਗੀ ਸੰਭਵ ਹੋਈ। ਇਸ ਸੁਵਿਧਾ ਨੂੰ 30 ਸਾਲ ਲਈ ਸੰਚਾਲਿਤ ਕਰਨ ਵਾਸਤੇ ਪੋਰਟ ਨੇ ਸੈਂਟਰਲ ਵੇਅਰਹਾਊਸਿੰਗ ਕਾਰਪੋਰੇਸ਼ਨ  ਨਾਲ ਇੱਕ ਸਹਿਮਤੀ ਪੱਤਰ ਦਸਤਖ਼ਤ ਕੀਤਾ ਅਤੇ ਕਸਟਮ ਵਿਭਾਗ ਨੇ ਵੀ ਬੰਦਰਗਾਹ ਵਿੱਚ ਡੀਪੀਈ ਸੁਵਿਧਾ ਸੰਚਾਲਨ ਦੀ ਪ੍ਰਵਾਨਗੀ ਦੇ ਦਿੱਤੀ ਹੈ।
ਸ਼ਿਪਿੰਗ ਮੰਤਰਾਲੇ ਦੇ ਸਕੱਤਰ ਡਾ: ਸੰਜੀਵ ਰੰਜਨ ਨੇ ਆਪਣੇ ਸੰਬੋਧਨ ਵਿੱਚ ਕਿਹਾ ਕਿ ਬੰਦਰਗਾਹਾਂ ’ਤੇ ਆਈਟੀ ਸਮਰੱਥ ਬੁਨਿਆਦੀ ਢਾਂਚਾ ਨਿਸ਼ਚਤ ਤੌਰ ‘ਤੇ ਸ਼ਿਪਿੰਗ ਮੰਤਰਾਲੇ ਦੇ ‘ਮੈਰੀਟਾਈਮ ਵਿਜ਼ਨ 2030’ ਦੇ ਅਨੁਰੂਪ ਸਾਡੀਆਂ ਬੰਦਰਗਾਹਾਂ ਨੂੰ ਵਰਲਡ ਕਲਾਸ ਬੰਦਰਗਾਹਾਂ ਬਣਾ ਦੇਵੇਗਾ।
ਵਰਚੁਅਲ ਉਦਘਾਟਨ ਮੌਕੇ ਸ਼ਿਪਿੰਗ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀ, ਸ਼੍ਰੀ ਟੀਕੇ ਰਾਮਚੰਦਰਨ, ਚੇਅਰਮੈਨ, ਵੀਓ ਚਿਦੰਬਰਨਾਰ ਪੋਰਟ ਟਰੱਸਟ, ਸ਼੍ਰੀ ਅਰੁਣ ਕੁਮਾਰ ਸ਼੍ਰੀਵਾਸਤਵ, ਮੈਨੇਜਿੰਗ ਡਾਇਰੈਕਟਰ, ਸੈਂਟਰਲ ਵੇਅਰਹਾਊਸਿੰਗ ਕਾਰਪੋਰੇਸ਼ਨ ਅਤੇ ਬੰਦਰਗਾਹ ਅਧਿਕਾਰੀ ਮੌਜੂਦ ਸਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 5 ਜੂਨ ਨੂੰ ਵਿਸ਼ਵ ਵਾਤਾਵਰਣ ਦਿਵਸ ਸਮਾਗਮ ਨੂੰ ਸੰਬੋਧਨ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 5 ਜੂਨ 2021 ਨੂੰ ਸਵੇਰੇ 11 ਵਜੇ ਵੀਡੀਓ ਕਾਨਫ਼ਰੰਸਿੰਗ ਦੇ ਜ਼ਰੀਏ ਵਿਸ਼ਵ ਵਾਤਾਵਰਣ ਦਿਵਸ ਸਮਾਗਮ ਵਿੱਚ ਹਿੱਸਾ ਲੈਣਗੇ। ਇਹ ਸਮਾਰੋਹ ਪੈਟਰੋਲੀਅਮ ਤੇ ਕੁਦਰਤੀ ਗੈਸ ਮੰਤਰਾਲੇ ਅਤੇ ਵਾਤਾਵਰਣ, ਵਣ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲੇ ਦੁਆਰਾ ਸੰਯੁਕਤ ਤੌਰ ’ਤੇ ਆਯੋਜਿਤ ਕੀਤਾ ਜਾ ਰਿਹਾ ਹੈ। ਇਸ ਸਾਲ ਦੇ ਆਯੋਜਨ ਦਾ ਵਿਸ਼ਾ ਹੈ ‘ਬਿਹਤਰ ਵਾਤਾਵਰਣ ਲਈ ਜੈਵ-ਈਂਧਣਾਂ ਨੂੰ ਹੁਲਾਰਾ’।
ਸਮਾਗਮ ਦੇ ਦੌਰਾਨ, ਪ੍ਰਧਾਨ ਮੰਤਰੀ, “2020-2025 ਵਿੱਚ ਭਾਰਤ ਵਿੱਚ ਈਥੇਨੌਲ ਮਿਸ਼ਰਣ ਲਈ ਰੋਡ ਮੈਪ ਉੱਤੇ ਮਾਹਿਰ ਕਮੇਟੀ ਦੀ ਰਿਪੋਰਟ” ਜਾਰੀ ਕਰਨਗੇ। ਵਿਸ਼ਵ ਵਾਤਾਵਰਣ ਦਿਵਸ ਦੇ ਸਮਾਰੋਹ ਲਈ, ਭਾਰਤ ਸਰਕਾਰ ਈ-20 ਨੋਟੀਫਿਕੇਸ਼ਨ ਜਾਰੀ ਕਰ ਰਹੀ ਹੈ, ਜਿਸ ਵਿੱਚ ਤੇਲ ਕੰਪਨੀਆਂ ਨੂੰ 1 ਅਪ੍ਰੈਲ 2023 ਤੋਂ 20 ਫ਼ੀਸਦੀ ਈਥੇਨੌਲ ਦੇ ਨਾਲ ਈਥੇਨੌਲ ਮਿਸ਼ਰਿਤ ਪੈਟਰੋਲ ਨੂੰ ਵੇਚਣ ਲਈ ਨਿਰਦੇਸ਼ ਦਿੱਤੇ ਗਏ ਹਨ; ਅਤੇ ਉੱਚ ਈਥੇਨੌਲ ਮਿਸ਼ਰਣ ਈ12 ਅਤੇ ਈ15 ਲਈ ਬੀਆਈਐੱਸ ਨਿਰਧਾਰਨ ਕੀਤਾ ਗਿਆ ਹੈ। ਇਹ ਯਤਨ ਈਥੇਨੌਲ ਡਿਸਟਿੱਲੇਸ਼ਨ ਸਮਰੱਥਾਵਾਂ ਦੀ ਸਥਾਪਨਾ ਦੀ ਸੁਵਿਧਾ ਦੇਵੇਗਾ ਅਤੇ ਪੂਰੇ ਦੇਸ਼ ਵਿੱਚ ਮਿਸ਼ਰਤ ਈਂਧਣ ਉਪਲਬਧ ਕਰਵਾਉਣ ਲਈ ਟਾਈਮ-ਲਾਈਨ ਪ੍ਰਦਾਨ ਕਰੇਗਾ। ਇਹ ਸਾਲ 2025 ਤੋਂ ਪਹਿਲਾਂ, ਈਥੇਨੌਲ ਪੈਦਾ ਕਰਨ ਵਾਲੇ ਰਾਜਾਂ ਅਤੇ ਆਸ-ਪਾਸ ਦੇ ਖੇਤਰਾਂ ਵਿੱਚ ਈਥੇਨੌਲ ਦੀ ਖਪਤ ਵਧਾਉਣ ਵਿੱਚ ਵੀ ਸਹਾਇਤਾ ਕਰੇਗਾ।
ਪ੍ਰਧਾਨ ਮੰਤਰੀ ਪੁਣੇ ਵਿੱਚ ਤਿੰਨ ਥਾਵਾਂ ’ਤੇ ਈ100 ਡਿਸਪੈਂਸਿੰਗ ਸਟੇਸ਼ਨਾਂ ਦਾ ਪਾਇਲਟ ਪ੍ਰੋਜੈਕਟ ਲਾਂਚ ਕਰਨਗੇ। ਈਥੇਨੌਲ ਮਿਸ਼ਰਿਤ ਪੈਟਰੋਲ ਅਤੇ ਕੰਪ੍ਰੈੱਸਡ ਬਾਇਓਗੈਸ ਪ੍ਰੋਗਰਾਮਾਂ ਦੇ ਤਹਿਤ ਕਿਸਾਨਾਂ ਦੇ ਕਰਨਹਾਰਾਂ ਵਜੋਂ ਅਨੁਭਵ ਸਮਝਣ ਲਈ ਪ੍ਰਧਾਨ ਮੰਤਰੀ ਉਨ੍ਹਾਂ ਨਾਲ ਗੱਲਬਾਤ ਵੀ ਕਰਨਗੇ।
ਰੇਲ ਮੰਤਰਾਲਾ
ਆਈਆਰਪੀਐੱਫਐੱਸ ਅਧਿਕਾਰੀਆਂ ਦੀ ਟ੍ਰੇਨਿੰਗ ਹੁਣ ਸਰਦਾਰ ਵੱਲਭ ਭਾਈ ਪਟੇਲ ਰਾਸ਼ਟਰੀ ਪੁਲਿਸ ਅਕਾਦਮੀ, ਹੈਦਰਾਬਾਦ ਵਿਖੇ ਹੋਵੇਗੀ
ਅਗਲੇ ਬੈਚ ਦੀ ਟ੍ਰੇਨਿੰਗ ਦਾ ਪਹਿਲਾ ਪੜਾਅ ਆਈਪੀਐੱਸ ਪ੍ਰੋਬੇਸ਼ਨਰਾਂ ਦੇ ਨਾਲ ਹੋਵੇਗਾ
ਇਹ ਆਈਆਰਪੀਐੱਫਐੱਸ ਅਤੇ ਆਈਪੀਐੱਸ ਅਧਿਕਾਰੀਆਂ ਦੀ ਫੀਲਡ ਯੂਨਿਟਾਂ ਵਿੱਚ ਤੈਨਾਤੀ ਦੌਰਾਨ ਬਿਹਤਰ ਤਾਲਮੇਲ ਅਤੇ ਸਹਿਯੋਗ ਨੂੰ ਵੀ ਯਕੀਨੀ ਬਣਾਏਗਾ
ਆਈਆਰਪੀਐੱਫਐੱਸ ਅਧਿਕਾਰੀਆਂ ਦੀ ਟ੍ਰੇਨਿੰਗ ਹੁਣ ਸਰਦਾਰ ਵੱਲਭ ਭਾਈ ਪਟੇਲ ਰਾਸ਼ਟਰੀ ਪੁਲਿਸ ਅਕਾਦਮੀ, ਹੈਦਰਾਬਾਦ ਵਿਖੇ ਹੋਵੇਗੀ। ਅਗਲੇ ਬੈਚ ਦੀ ਟ੍ਰੇਨਿੰਗ ਦਾ ਪਹਿਲਾ ਪੜਾਅ ਆਈਪੀਐੱਸ ਪ੍ਰੋਬੇਸ਼ਨਰਾਂ ਦੇ ਨਾਲ ਹੋਵੇਗਾ। ਇਹ ਆਈਆਰਪੀਐੱਫਐੱਸ ਅਤੇ ਆਈਪੀਐੱਸ ਅਧਿਕਾਰੀਆਂ ਦੀ ਫੀਲਡ ਯੂਨਿਟਾਂ ਵਿੱਚ ਤੈਨਾਤੀ ਦੌਰਾਨ ਬਿਹਤਰ ਤਾਲਮੇਲ ਅਤੇ ਸਹਿਯੋਗ ਨੂੰ ਵੀ ਯਕੀਨੀ ਬਣਾਏਗਾ।
ਆਈਆਰਪੀਐੱਫਐੱਸ  ਦੇ ਅਧਿਕਾਰੀਆਂ ਨੂੰ ਰੇਲਵੇ ਸੁਰੱਖਿਆ ਫੋਰਸ  ਵਿੱਚ ਸਿਵਲ ਸੇਵਾਵਾਂ ਪਰੀਖਿਆ ਰਾਹੀਂ ਸੰਘ ਲੋਕ ਸੇਵਾ ਆਯੋਗ ਵਲੋਂ ਭਰਤੀ ਕੀਤਾ ਜਾਂਦਾ ਹੈ। ਆਈਆਰਪੀਐੱਫਐੱਸ ਪ੍ਰੋਬੇਸ਼ਨਰਾਂ ਦੀ ਹਰ ਸਾਲ ਬੈਚ ਵਿੱਚ ਗਿਣਤੀ ਲਗਭਗ 5-6 ਹੁੰਦੀ ਹੈ। ਉਹ ਲਾਲ ਬਹਾਦੁਰ ਸ਼ਾਸਤਰੀ ਰਾਸ਼ਟਰੀ ਪ੍ਰਸਾਸ਼ਨ ਅਕਾਦਮੀ, ਮਸੂਰੀ ਅਤੇ ਭਾਰਤੀ ਰੇਲਵੇ ਰਾਸ਼ਟਰੀ ਅਕਾਦਮੀ , ਵਡੋਦਰਾ ਵਿਖੇ ਮੁੱਢਲਾ ਕੋਰਸ ਕਰਦੇ ਹਨ ਅਤੇ ਇਸ ਤੋਂ ਇਲਾਵਾ ਲਖਨਊ ਵਿਖੇ ਜਗਜੀਵਨ ਰਾਮ ਆਰਪੀਐੱਫ ਅਕਾਦਮੀ ਵਿਖੇ ਪੇਸ਼ੇਵਰ ਟ੍ਰੇਨਿੰਗ ਲੈਂਦੇ ਹਨ।
ਆਈਆਰਪੀਐੱਫਐੱਸ ਦੇ ਤਿੰਨ ਬੈਚਾਂ ਨੂੰ 1998 ਅਤੇ 1999 ਦੇ ਸ਼ੁਰੂ ਵਿੱਚ ਆਈਪੀਐੱਸ ਅਧਿਕਾਰੀਆਂ ਦੇ ਨਾਲ ਟ੍ਰੇਨਿੰਗ ਦਿੱਤੀ ਗਈ ਸੀ ਪਰ ਬਾਅਦ ਦੇ ਸਾਲਾਂ ਵਿੱਚ ਇਹ ਪ੍ਰਬੰਧ ਬੰਦ ਕਰ ਦਿੱਤਾ ਗਿਆ।
ਰੇਲਵੇ ਮੰਤਰਾਲੇ ਅਤੇ ਗ੍ਰਹਿ ਮੰਤਰਾਲੇ ਦਰਮਿਆਨ ਅੰਤਰ-ਮੰਤਰਾਲਾ ਸਲਾਹ ਮਸ਼ਵਰੇ ਤੋਂ ਬਾਅਦ, ਹੁਣ ਸਰਦਾਰ ਵੱਲਭਭਾਈ ਪਟੇਲ ਰਾਸ਼ਟਰੀ ਪੁਲਿਸ ਅਕਾਦਮੀ , ਹੈਦਰਾਬਾਦ ਵਿਖੇ ਆਈਆਰਪੀਐੱਫਐੱਸ ਪ੍ਰੋਬੇਸ਼ਨਰਾਂ ਦੀ ਸ਼ੁਰੂਆਤੀ ਟ੍ਰੇਨਿੰਗ ਦੇ ਪਹਿਲੇ ਪੜਾਅ ਦੇ ਨਾਲ-ਨਾਲ ਦੁਬਾਰਾ ਸ਼ੁਰੂ ਕਰਨ ਦਾ ਫੈਸਲਾ ਕੀਤਾ ਗਿਆ ਹੈ। ਆਈਪੀਐੱਸ ਪ੍ਰੋਬੇਸ਼ਨਰਾਂ ਦਾ ਅਗਲਾ ਬੈਚ  2020 ਦੀਆਂ ਸਰਦੀਆਂ ਵਿੱਚ ਸ਼ੁਰੂ ਹੋ ਰਿਹਾ ਹੈ।
ਐੱਸਵੀਪੀਐੱਨਪੀਏ ਦੀ ਟ੍ਰੇਨਿੰਗ ਰੇਲਵੇ ਸੁਰੱਖਿਆ ਨੂੰ ਵਧੇਰੇ ਪ੍ਰਭਾਵਸ਼ਾਲੀ ਅਤੇ ਪੇਸ਼ੇਵਰ ਢੰਗ ਨਾਲ ਪ੍ਰਬੰਧਿਤ ਕਰਨ ਲਈ ਆਈਆਰਪੀਐੱਫਐੱਸ ਅਧਿਕਾਰੀਆਂ ਨੂੰ ਤਿਆਰ ਕਰੇਗੀ।ਇਹ ਆਈਆਰਪੀਐੱਫਐੱਸ ਅਤੇ ਆਈਪੀਐੱਸ ਅਧਿਕਾਰੀਆਂ ਦੀ ਫੀਲਡ ਯੂਨਿਟਾਂ ਵਿੱਚ ਤੈਨਾਤੀ ਦੌਰਾਨ ਬਿਹਤਰ ਤਾਲਮੇਲ ਅਤੇ ਸਹਿਯੋਗ ਨੂੰ ਵੀ ਯਕੀਨੀ ਬਣਾਏਗਾ। ਰਾਸ਼ਟਰੀ ਸੁਰੱਖਿਆ ਵਿੱਚ ਰੇਲਵੇ ਦੀ ਸੁਰੱਖਿਆ ਦੀ ਵਧ ਰਹੀ ਮਹੱਤਤਾ ਲਈ ਆਰਪੀਐੱਫ ਦੀ ਲੀਡਰਸ਼ਿਪ ਵਿੱਚ ਬਿਹਤਰ ਪੇਸ਼ੇਵਰ ਯੋਗਤਾ ਦੀ ਲੋੜ ਹੈ ਜੋ ਉਨ੍ਹਾਂ ਨੂੰ ਸ਼ੁਰੂਆਤ ਤੋਂ ਹੀ ਆਈਪੀਐੱਸ ਅਧਿਕਾਰੀਆਂ ਨਾਲ ਟ੍ਰੇਨਿੰਗ ਅਤੇ ਮਿਲ ਕੇ ਕੰਮ ਕਰਨ ਦੌਰਾਨ ਹਾਸਲ ਹੋਵੇਗੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਰਕਸ਼ਾ ਬੰਧਨ  ਦੇ ਅਵਸਰ 'ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਰਕਸ਼ਾ ਬੰਧਨ  ਦੇ ਅਵਸਰ 'ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਕਿਹਾ, “ਰਕਸ਼ਾ ਬੰਧਨ  ਕੀ ਆਪ ਸਭੀ ਕੋ ਹਾਰਦਿਕ ਸ਼ੁਭਕਾਮਨਾਏਂ। ਰਕਸ਼ਾ ਬੰਧਨ ਦੇ ਸ਼ੁਭ ਅਵਸਰ 'ਤੇ ਵਧਾਈਆਂ । ”
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਸ਼੍ਰੀ ਅਸ਼ਵਨੀ ਕੁਮਾਰ ਚੌਬੇ ਨੇ ਕੋਵਿਡ 19 ਟੀਕੇ ਦੀ ਦੂਜੀ ਖੁਰਾਕ ਪ੍ਰਾਪਤ ਕੀਤੀ
ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ ਰਾਜ ਮੰਤਰੀ ਸ਼੍ਰੀ ਅਸ਼ਵਨੀ ਕੁਮਾਰ ਚੌਬੇ ਨੇ ਆਪਣੀ ਪਤਨੀ ਸ਼੍ਰੀਮਤੀ ਨੀਤਾ ਚੌਬੇ ਦੇ ਨਾਲ ਅੱਜ ਨਵੀਂ ਦਿੱਲੀ ਦੇ ਏਮਜ਼ ਵਿੱਚ ਕੋਵਿਡ 19 ਟੀਕੇ ਦੀ ਦੂਜੀ ਖੁਰਾਕ ਪ੍ਰਾਪਤ ਕੀਤੀ ।
ਹਰੇਕ ਯੋਗ ਵਿਅਕਤੀ ਨੂੰ ਟੀਕਾ ਲਗਵਾਉਣ ਦੀ ਅਪੀਲ ਕਰਦਿਆਂ ਕੇਂਦਰੀ ਰਾਜ ਮੰਤਰੀ ਨੇ ਕਿਹਾ ,"ਟੀਕਾ ਸਾਡੀ ਸੁਰੱਖਿਅਤ ਢਾਲ ਹੈ । ਇਹ ਕੋਰੋਨਾ ਵਾਇਰਸ ਖਿਲਾਫ ਲੜਾਈ ਲਈ ਸਾਡੀ ਸੁਰੱਖਿਆ ਮਜ਼ਬੂਤ ਕਰਦਾ ਹੈ । ਮੈਂ ਦੇਸ਼ ਦੇ ਨਾਗਰਿਕਾਂ ਨੂੰ ਬੇਨਤੀ ਕਰਦਾ ਹਾਂ ਕਿ ਉਹ ਆਪਣੇ ਆਪ ਨੂੰ ਅਤੇ ਆਪਣੇ ਪਿਆਰ ਕਰਨ ਵਾਲਿਆਂ ਨੂੰ ਇਸ ਮਹਾਮਾਰੀ ਤੋਂ ਬਚਾਉਣ ਲਈ ਟੀਕਾ ਲਗਵਾਉਣ"।
ਉਹਨਾਂ ਅੱਗੇ ਕਿਹਾ ,"ਮੈਂ ਹਰੇਕ ਨੂੰ ਕੋਵਿਡ ਉਚਿਤ ਵਿਹਾਰ ਦੀ ਸਖ਼ਤੀ ਨਾਲ ਪਾਲਣਾ ਕਰਨ ਲਈ ਬੇਨਤੀ ਕਰਦਾ ਹਾਂ । ਇਹਨਾਂ ਨਿਯਮਾਂ ਦੀ ਪਾਲਣਾ ਕਰਨ ਦੇ ਨਾਲ ਟੀਕਾ ਲਗਵਾਉਣਾ ਕੋਵਿਡ ਖਿਲਾਫ ਸਾਡੇ ਜਨ ਅੰਦੋਲਨ ਦੇ ਮੁੱਖ ਸਤੰਭ ਹਨ । ਹਮੇਸ਼ਾ ਯਾਦ ਰੱਖੋ , “ਦਵਾਈ ਭੀ, ਕੜਾਈ ਭੀ"।
ਵਿੱਤ ਮੰਤਰਾਲਾ
11 ਰਾਜਾਂ ਨੇ 2021-22 ਦੀ ਪਹਿਲੀ ਤਿਮਾਹੀ ਵਿੱਚ ਪੂੰਜੀਗਤ ਖਰਚੇ ਦੇ ਟੀਚੇ ਨੂੰ ਪੂਰਾ ਕੀਤਾ
15, 271 ਕਰੋੜ ਰੁਪਏ ਦੀ ਵਾਧੂ ਰਕਮ ਜੁਟਾਉਣ ਦੀ ਇਜਾਜ਼ਤ ਮਿਲੀ
11 ਸੂਬਿਆਂ ਅਰਥਾਤ ਆਂਧਰਾ ਪ੍ਰਦੇਸ਼, ਬਿਹਾਰ, ਛੱਤੀਸਗੜ੍ਹ, ਹਰਿਆਣਾ, ਕੇਰਲ, ਮੱਧ ਪ੍ਰਦੇਸ਼, ਮਣੀਪੁਰ, ਮੇਘਾਲਿਆ, ਨਾਗਾਲੈਂਡ, ਰਾਜਸਥਾਨ ਅਤੇ ਉਤਰਾਖੰਡ ਨੇ 2021-22 ਦੀ ਪਹਿਲੀ ਤਿਮਾਹੀ ਵਿੱਚ ਪੂੰਜੀਗਤ ਖਰਚ ਲਈ ਵਿੱਤ ਮੰਤਰਾਲੇ ਵੱਲੋਂ ਨਿਰਧਾਰਤ ਟੀਚਾ ਪ੍ਰਾਪਤ ਕਰ ਲਿਆ ਹੈ। ਇੱਕ ਪ੍ਰੋਤਸਾਹਨ ਵਜੋਂ, ਇਹਨਾਂ ਰਾਜਾਂ ਨੂੰ ਖਰਚ ਵਿਭਾਗ ਵੱਲੋਂ 15, 721 ਕਰੋੜ ਰੁਪਏ ਦੀ ਵਾਧੂ ਰਕਮ ਉਧਾਰ ਵੱਜੋਂ ਪ੍ਰਾਪਤ ਕਰਨ ਦੀ ਇਜਾਜ਼ਤ ਦਿੱਤੀ ਗਈ ਹੈ। ਵਧੀਕ ਖੁੱਲ੍ਹੀ ਮੰਡੀ ਉਧਾਰ ਲੈਣ ਦੀ ਮਨਜ਼ੂਰੀ ਉਨ੍ਹਾਂ ਦੇ ਕੁੱਲ ਰਾਜ ਘਰੇਲੂ ਉਤਪਾਦ  ਦੇ 0.25 ਪ੍ਰਤੀਸ਼ਤ ਦੇ ਬਰਾਬਰ ਹੈ। ਇਸ ਤਰ੍ਹਾਂ ਉਪਲਬਧ ਕਰਵਾਏ ਗਏ ਵਾਧੂ ਵਿੱਤੀ ਸਰੋਤ ਰਾਜਾਂ ਨੂੰ ਉਨ੍ਹਾਂ ਦੇ ਪੂੰਜੀਗਤ ਖਰਚਿਆਂ ਨੂੰ ਅੱਗੇ ਵਧਾਉਣ ਵਿੱਚ ਸਹਾਇਤਾ ਕਰਨਗੇ। ਵਾਧੂ ਉਧਾਰ ਲੈਣ ਦੀ ਰਾਜ ਅਨੁਸਾਰ ਰਕਮ ਨੱਥੀ ਹੈI
ਪੂੰਜੀਗਤ ਖਰਚਿਆਂ ਦਾ ਉੱਚ ਗੁਣਕ ਪ੍ਰਭਾਵ ਹੁੰਦਾ ਹੈ, ਅਰਥ ਵਿਵਸਥਾ ਦੀ ਭਵਿੱਖ ਦੀ ਉਤਪਾਦਕ ਸਮਰੱਥਾ ਨੂੰ ਵਧਾਉਂਦਾ ਹੈ, ਅਤੇ ਨਤੀਜੇ ਵਜੋਂ ਆਰਥਿਕ ਵਿਕਾਸ ਦੀ ਉੱਚ ਦਰ ਹੁੰਦੀ ਹੈ। ਇਸ ਅਨੁਸਾਰ, 2021-22 ਲਈ ਰਾਜਾਂ ਲਈ ਜੀਐਸਡੀਪੀ ਦੇ 4% ਦੀ ਨੈਟ ਉਧਾਰ ਸੀਮਾ  ਵਿੱਚੋਂ, ਜੀਐਸਡੀਪੀ ਦਾ 0.50 ਪ੍ਰਤੀਸ਼ਤ ਰਾਜਾਂ ਵੱਲੋਂ 2021-22 ਦੌਰਾਨ ਕੀਤੇ ਜਾਣ ਵਾਲੇ ਵਾਧੂ ਪੂੰਜੀਗਤ ਖਰਚਿਆਂ ਲਈ ਰੱਖਿਆ ਗਿਆ ਸੀ। ਇਸ ਵਾਧੇ ਵਾਲੇ ਉਧਾਰ ਲਈ ਯੋਗਤਾ ਪ੍ਰਾਪਤ ਕਰਨ ਵਾਸਤੇ ਹਰੇਕ ਰਾਜ ਲਈ ਵਾਧੂ ਪੂੰਜੀਗਤ ਖਰਚਿਆਂ ਦਾ ਟੀਚਾ ਖਰਚ ਵਿਭਾਗ ਵੱਲੋਂ ਨਿਰਧਾਰਤ ਕੀਤਾ ਗਿਆ ਸੀ।
ਵਧੇ ਹੋਏ ਉਧਾਰ ਦੇ ਯੋਗ ਬਣਨ ਲਈ, ਰਾਜਾਂ ਨੂੰ 2021-22 ਦੀ ਪਹਿਲੀ ਤਿਮਾਹੀ ਦੇ ਅੰਤ ਤੱਕ 2021-22 ਲਈ ਨਿਰਧਾਰਤ ਟੀਚੇ ਦਾ ਘੱਟੋ ਘੱਟ 15 ਪ੍ਰਤੀਸ਼ਤ, ਦੂਜੀ ਤਿਮਾਹੀ ਦੇ ਅੰਤ ਤੱਕ 45 ਪ੍ਰਤੀਸ਼ਤ, ਤੀਜੀ ਤਿਮਾਹੀ ਦੇ ਅੰਤ ਤੱਕ 70 ਪ੍ਰਤੀਸ਼ਤ ਅਤੇ 31 ਮਾਰਚ 2022 ਤੱਕ 100 ਪ੍ਰਤੀਸ਼ਤ ਹਾਸਲ ਕਰਨ ਦੀ ਲੋੜ ਹੈ।
ਰਾਜਾਂ ਦੇ ਪੂੰਜੀਗਤ ਖਰਚਿਆਂ ਦੀ ਅਗਲੀ ਸਮੀਖਿਆ ਦਸੰਬਰ, 2021 ਵਿੱਚ ਖਰਚ ਵਿਭਾਗ ਵੱਲੋਂ ਕੀਤੀ ਜਾਵੇਗੀ। ਇਸ ਗੇੜ ਵਿੱਚ, ਰਾਜਾਂ ਵੱਲੋਂ 30 ਸਤੰਬਰ, 2021 ਤੱਕ ਪ੍ਰਾਪਤ ਕੀਤੇ ਪੂੰਜੀਗਤ ਖਰਚਿਆਂ ਦਾ ਮੁਲਾਂਕਣ ਕੀਤਾ ਜਾਵੇਗਾ। ਤੀਜੀ ਸਮੀਖਿਆ ਸਾਲ 2021-22 ਦੀਆਂ ਪਹਿਲੀਆਂ ਤਿੰਨ ਤਿਮਾਹੀਆਂ ਦੌਰਾਨ ਰਾਜ ਵੱਲੋਂ ਕੀਤੇ ਪੂੰਜੀਗਤ ਖਰਚਿਆਂ ਦੇ ਅਧਾਰ ਤੇ ਮਾਰਚ, 2022 ਦੇ ਮਹੀਨੇ ਵਿੱਚ ਕੀਤੀ ਜਾਵੇਗੀ। ਜੀਐਸਡੀਪੀ ਦੇ 0.50 ਪ੍ਰਤੀਸ਼ਤ ਦੀ ਪੂੰਜੀਗਤ ਖਰਚਿਆਂ ਨਾਲ ਜੁੜੇ ਉਧਾਰ ਦੀ ਹੱਦ ਉਨ੍ਹਾਂ ਰਾਜਾਂ ਨੂੰ ਦਿੱਤੀ ਜਾਵੇਗੀ ਜੋ 30 ਸਤੰਬਰ 2021 ਤੱਕ ਟੀਚੇ ਦੇ ਘੱਟੋ ਘੱਟ 45 ਪ੍ਰਤੀਸ਼ਤ ਜਾਂ 31 ਦਸੰਬਰ 2021 ਤੱਕ ਟੀਚੇ ਦੇ 70 ਪ੍ਰਤੀਸ਼ਤ ਦੇ ਵਾਸਤਵਿਕ ਪੂੰਜੀਗਤ ਖਰਚ ਨੂੰ ਪ੍ਰਾਪਤ ਕਰਨਗੇ।
ਜੂਨ, 2022 ਦੇ ਮਹੀਨਿਆਂ ਵਿੱਚ ਰਾਜਾਂ ਵੱਲੋਂ ਵਾਸਤਵਿਕ ਪੂੰਜੀਗਤ ਖਰਚਿਆਂ ਦੀ ਅੰਤਮ ਸਮੀਖਿਆ ਕੀਤੀ ਜਾਵੇਗੀ । ਵਿੱਤੀ ਸਾਲ 2021-22 ਲਈ ਪੂੰਜੀਗਤ ਖਰਚ ਦੇ ਨਿਰਧਾਰਤ ਟੀਚੇ ਦੇ ਆਧਾਰ ਤੇ ਵਿੱਤੀ ਸਾਲ 2021-22 ਦੇ ਦੌਰਾਨ ਵਾਸਤਵਿਕ ਪੂੰਜੀਗਤ ਖਰਚ ਵਿੱਚ ਕਿਸੇ ਵੀ ਤਰ੍ਹਾਂ ਦੀ ਘਾਟ ਜਾਂ ਕਮੀ ਸਾਲ 2022-23 ਲਈ ਰਾਜ ਦੀ ਉਧਾਰ ਦੀ ਹੱਦ ਤੋਂ ਐਡਜਸਟ ਕੀਤੀ ਜਾਵੇਗੀ।
ਰਾਜ ਅਨੁਸਾਰ ਵਾਧੂ ਉਧਾਰ ਦੀ ਰਕਮ ਲੈਣ ਦੀ ਇਜਾਜ਼ਤ ਹੇਠ ਲਿਖੇ ਅਨੁਸਾਰ ਹੈ:
|
|
Sl.No.
|
|
State
|
|
Amount 
|
|
1.
|
|
Andhra Pradesh
|
|
2,655
|
|
2.
|
|
Bihar
|
|
1,699
|
|
3.
|
|
Chhattisgarh
|
|
895
|
|
4.
|
|
Haryana
|
|
2,105
|
|
5.
|
|
Kerala
|
|
2,255
|
|
6.
|
|
Madhya Pradesh
|
|
2,590
|
|
7.
|
|
Manipur
|
|
90
|
|
8.
|
|
Meghalaya
|
|
96
|
|
9.
|
|
Nagaland
|
|
89
|
|
10.
|
|
Rajasthan
|
|
2,593
|
|
11.
|
|
Uttarakhand
|
|
654
ਕੋਲਾ ਮੰਤਰਾਲਾ
ਕੇਂਦਰੀ ਗ੍ਰਹਿ ਮੰਤਰੀ ਕੱਲ੍ਹ ਵ੍ਰਿਕਸ਼ਾਰੋਪਣ ਅਭਿਯਾਨ ਲਾਂਚ ਕਰਨਗੇ
ਕੋਲਾ ਮੰਤਰਾਲੇ ਦੇ ਤਹਿਤ ਕੋਲਾ ਤੇ ਲਿਗਨਾਇਟ ਪੀਐੱਸਯੂ ਦੁਆਰਾ ਵੱਡੇ ਪੈਮਾਨੇ 'ਤੇ ਪੌਦੇ ਲਗਾਏ ਜਾਣਗੇ
ਕੇਂਦਰੀ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਕੱਲ੍ਹ ਨਵੀਂ ਦਿੱਲੀ ਵਿੱਚ ਕੇਂਦਰੀ ਕੋਲਾ, ਖਾਨ ਅਤੇ ਸੰਸਦੀ ਮਾਮਲੇ ਮੰਤਰੀ ਸ਼੍ਰੀ ਪ੍ਰਹਲਾਦ ਜੋਸ਼ੀ ਦੀ ਮੌਜੂਦਗੀ ਵਿੱਚ ‘ਵ੍ਰਿਕਸ਼ਾਰੋਪਣ ਅਭਿਯਾਨ’ ਲਾਂਚ ਕਰਨਗੇ। ਲਾਂਚ ਸਮਾਰੋਹ ਦੇ ਦੌਰਾਨ, ਕੇਂਦਰੀ ਗ੍ਰਹਿ ਮੰਤਰੀ 6 ਈਕੋ ਪਾਰਕਾਂ/ਟੂਰਿਜ਼ਮ ਸਥਾਨਾਂ ਦਾ ਉਦਘਾਟਨ ਕਰਨਗੇ ਅਤੇ ਨੀਂਹ ਪੱਥਰ ਰੱਖਣਗੇ। ਇਹ ਸਮਾਰੋਹ ਕੋਲਾ/ਲਿਗਨਾਇਟ ਦੇ ਭੰਡਾਰ ਵਾਲੇ 10 ਰਾਜਾਂ ਦੇ 38 ਜ਼ਿਲ੍ਹਿਆਂ ਵਿੱਚ ਫੈਲੇ 130 ਤੋਂ ਵੀ ਜ਼ਿਆਦਾ ਸਥਾਨਾਂ ’ਤੇ ਵੀਡੀਓ ਕਾਨਫਰੰਸਿੰਗ ਜ਼ਰੀਏ ਹੋਵੇਗਾ।
ਕੋਲਾ ਮੰਤਰਾਲੇ ਦੁਆਰਾ ਸਾਰੇ ਕੋਲਾ/ਲਿਗਨਾਇਟ ਪਬਲਿਕ ਸੈਕਟਰ ਅਦਾਰਿਆਂ  ਨੂੰ ਸ਼ਾਮਲ ਕਰਦੇ ਹੋਏ ਕੱਲ੍ਹ ਵ੍ਰਿਕਸ਼ਾਰੋਪਣ ਅਭਿਯਾਨ ਆਯੋਜਿਤ ਕੀਤਾ ਜਾਵੇਗਾ। ਇਸ ਦੇ ਦੌਰਾਨ ਕੋਲਾ / ਲਿਗਨਾਇਟ ਪੀਐੱਸਯੂ ਦੀਆਂ ਖਾਨਾਂ, ਕਾਲੋਨੀਆਂ ਅਤੇ ਹੋਰ ਉਚਿਤ ਇਲਾਕਿਆਂ ਵਿੱਚ ਵੱਡੇ ਪੈਮਾਨੇ ’ਤੇ ਪੌਦੇ ਲਗਾਏ ਜਾਣਗੇ ਅਤੇ ਨੇੜਲੇ ਇਲਾਕਿਆਂ ਵਿੱਚ ਪੌਦੇ ਵੰਡੇ ਜਾਣਗੇ ਤਾਕਿ ਸਮਾਜ ਦੁਆਰਾ ਪੌਦੇ ਲਗਾਉਣ ਨੂੰ ਹੁਲਾਰਾ ਦਿੱਤਾ ਜਾ ਸਕੇ।
ਈਕੋ-ਪਾਰਕ / ਟੂਰਿਜ਼ਮ ਸਥਾਨ ਆਸ-ਪਾਸ ਦੇ ਖੇਤਰਾਂ ਵਿੱਚ ਰਹਿਣ ਵਾਲੇ ਲੋਕਾਂ ਲਈ ਮਨੋਰੰਜਨ, ਅਡਵੈਂਚਰ, ਜਲ ਖੇਡਾਂ, ਪੰਛੀਆਂ ਨੂੰ ਦੇਖਣ ਆਦਿ ਲਈ ਵਿਕਲਪ ਪ੍ਰਦਾਨ ਕਰਨਗੇ ਅਤੇ ਟੂਰਿਜ਼ਮ ਸਰਕਿਟ ਦਾ ਹਿੱਸਾ ਬਣਨ ਲਈ ਇਨ੍ਹਾਂ ਨੂੰ ਏਕੀਕ੍ਰਿਤ ਵੀ ਕੀਤਾ ਜਾ ਸਕਦਾ ਹੈ। ਆਤਮਨਿਰਭਰਤਾ ਲਈ ਰੈਵੇਨਿਊ ਪੈਦਾ ਕਰਨ ਅਤੇ ਸਥਾਨਕ ਲੋਕਾਂ ਦੇ ਰੋਜਗਾਰ ਦੀਆਂ ਸੰਭਾਵਨਾਵਾਂ ਪੈਦਾ ਕਰਨ ਲਈ ਇਨ੍ਹਾਂ ਸਥਾਨਾਂ ਦੀ ਯੋਜਨਾ ਬਣਾਈ ਜਾ ਰਹੀ ਹੈ।
‘ਗੋਇੰਗ ਗ੍ਰੀਨ’ ’ਤੇ ਕੋਲਾ ਖੇਤਰ ਦਾ ਸਭ ਤੋਂ ਜ਼ਿਆਦਾ ਜ਼ੋਰ ਰਹੇਗਾ ਜਿਸ ਵਿੱਚ ਖਨਨ ਕੀਤੇ ਗਏ ਇਲਾਕਿਆਂ ਅਤੇ ਖਨਨ ਤੋਂ ਨਿਕਲੇ ਢੇਰਾਂ ਦੇ ਵਾਤਾਵਰਣਕ ਸੁਧਾਰ , ਖਾਨਾਂ ਵਿੱਚ ਅਤੇ ਉਨ੍ਹਾਂ ਦੇ ਆਸ-ਪਾਸ ਅਤੇ ਉਚਿਤ ਸਥਾਨਾਂ ’ਤੇ ਪੌਦੇ ਲਗਾਉਣ ਜ਼ਰੀਏ ਗ੍ਰੀਨ ਕਵਰ ਨੂੰ ਵਧਾਉਣਾ ਸ਼ਾਮਲ ਹੈ। ਮੰਤਰਾਲੇ ਦੀ ‘ਗੋਇੰਗ ਗ੍ਰੀਨ’ ਪਹਿਲ ਕੋਲਾ/ ਲਿਗਨਾਇਟ ਪੀਐੱਸਯੂ ਅਤੇ ਨਿਜੀ ਮਾਈਨਰਾਂ ਦੀ ਸਰਗਰਮ ਭਾਗੀਦਾਰੀ ਨਾਲ ਸ਼ੁਰੂ ਹੋਵੇਗੀ।
ਇਸ ਸਾਲ ਤਿੰਨ ਕੋਲਾ / ਲਿਗਨਾਇਟ ਪੀਐੱਸਯੂ - ਕੋਲ ਇੰਡੀਆ ਲਿਮਿਟਿਡ , ਐੱਨਐੱਲਸੀ ਇੰਡੀਆ ਲਿਮਿਟਿਡ  ਅਤੇ ਸਿੰਗਰੇਨੀ ਕੋਲਿਅਰੀਜ ਕੰਪਨੀ ਲਿਮਿਟਿਡ  ਨੇ ਕੋਲਾ ਖੇਤਰਾਂ ਵਿੱਚ ਅਤੇ ਉਨ੍ਹਾਂ ਦੇ ਆਸ-ਪਾਸ 1789 ਹੈਕਟੇਅਰ ਖੇਤਰ ਨੂੰ ਕਵਰ ਕਰਨ ਦਾ ਉਤਸ਼ਾਹੀ ਟੀਚਾ ਤੈਅ ਕੀਤਾ ਹੈ, ਜਿਸ ਦੇ ਤਹਿਤ ਜੈਵ-ਸੁਧਾਰ / ਪੌਦੇ ਲਗਾਉਣ , ਘਾਹ ਭੂਮੀ ਦਾ ਨਿਰਮਾਣ , ਹਾਈ – ਟੈੱਕ ਕਲਟੀਵੇਸ਼ਨ  ਅਤੇ ਬਾਂਸ ਦੇ ਪੌਦੇ ਲਗਾਉਣ  ਦਾ ਕੰਮ ਸ਼ਾਮਲ ਹੈ।
ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਪ੍ਰੀਜ਼ਾਈਡਿੰਗ ਅਫਸਰਾਂ ਦੀ 83ਵੀਂ ਆਲ ਇੰਡੀਆ ਕਾਨਫਰੰਸ ਦਾ ਉਦਘਾਟਨ ਕਰਨਗੇ
ਉਪ ਰਾਸ਼ਟਰਪਤੀ ਅਤੇ ਰਾਜ ਸਭਾ ਦੇ ਚੇਅਰਮੈਨ, ਸ਼੍ਰੀ ਜਗਦੀਪ ਧਨਖੜ 11 ਜਨਵਰੀ, 2023 ਨੂੰ ਜੈਪੁਰ ਵਿੱਚ 83ਵੀਂ ਆਲ ਇੰਡੀਆ ਪ੍ਰੀਜ਼ਾਈਡਿੰਗ ਅਫਸਰਾਂ ਦੀ ਕਾਨਫਰੰਸ ਦੇ ਉਦਘਾਟਨੀ ਸੈਸ਼ਨ ਨੂੰ ਸੰਬੋਧਨ ਕਰਨਗੇ।
ਆਲ ਇੰਡੀਆ ਪ੍ਰੀਜ਼ਾਈਡਿੰਗ ਅਫਸਰ ਕਾਨਫਰੰਸ  ਭਾਰਤ ਵਿੱਚ ਵਿਧਾਨਮੰਡਲਾਂ  ਦੀ ਚੋਟੀ ਦੀ ਸੰਸਥਾ ਹੈ ਜਿਸ ਨੇ 2021 ਵਿੱਚ ਆਪਣੀ ਸ਼ਤਾਬਦੀ ਪੂਰੀ ਕੀਤੀ ਹੈ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਸ਼ਿਮਲਾ ਵਿੱਚ 2021 ਵਿੱਚ 82ਵੇਂ ਏਆਈਪੀਓਸੀ ਦੇ ਉਦਘਾਟਨੀ ਸੈਸ਼ਨ ਨੂੰ ਸੰਬੋਧਨ ਕੀਤਾ ਸੀ। ਪਹਿਲੀ ਕਾਨਫਰੰਸ ਵੀ 1921 ਵਿੱਚ ਸ਼ਿਮਲਾ ਵਿੱਚ ਹੋਈ ਸੀ।
ਇਹ ਚੌਥੀ ਵਾਰ ਹੈ ਕਿ ਜੈਪੁਰ ਸ਼ਹਿਰ ਵਿੱਚ ਇਹ ਕਾਨਫਰੰਸ ਕਰਵਾਈ ਜਾ ਰਹੀ ਹੈ।
ਆਗਾਮੀ 83ਵੇਂ ਸੈਸ਼ਨ ਵਿੱਚ, ਦਿਨ ਭਰ ਚਲਣ ਵਾਲੀ ਆਪਣੀ ਚਰਚਾ ਦੌਰਾਨ ਸਮਕਾਲੀ ਪ੍ਰਸੰਗਿਕਤਾ ਦੇ ਨਿਮਨਲਿਖਿਤ ਵਿਸ਼ਿਆਂ 'ਤੇ ਫੋਕਸ ਕੀਤਾ ਜਾਵੇਗਾ -
-
ਲੋਕਤੰਤਰ ਦੀ ਜਨਨੀ ਵਜੋਂ ਜੀ-20 ਵਿੱਚ ਭਾਰਤ ਦੀ ਅਗਵਾਈ
-
ਸੰਸਦ ਅਤੇ ਵਿਧਾਨ ਸਭਾ ਨੂੰ ਵਧੇਰੇ ਪ੍ਰਭਾਵੀ, ਜਵਾਬਦੇਹ ਅਤੇ ਲਾਭਕਾਰੀ ਬਣਾਉਣ ਦੀ ਲੋੜ
-
ਡਿਜੀਟਲ ਸੰਸਦ ਦੇ ਨਾਲ ਰਾਜ ਵਿਧਾਨ ਸਭਾਵਾਂ ਦਾ ਏਕੀਕਰਣ
-
ਸੰਵਿਧਾਨ ਦੀ ਭਾਵਨਾ ਅਨੁਸਾਰ ਵਿਧਾਨਪਾਲਿਕਾ ਅਤੇ ਨਿਆਂਪਾਲਿਕਾ ਦਰਮਿਆਨ ਸਦਭਾਵਨਾ ਵਾਲਾ ਰਿਸ਼ਤਾ ਬਣਾਏ ਰੱਖਣ ਦੀ ਲੋੜ
ਇਸ ਮੌਕੇ ਪੁਸਤਕ ਪ੍ਰਦਰਸ਼ਨੀ ਦਾ ਉਦਘਾਟਨ ਵੀ ਕੀਤਾ ਜਾਵੇਗਾ।
ਇਸ ਕਾਨਫਰੰਸ ਵਿੱਚ ਲੋਕ ਸਭਾ ਦੇ ਸਪੀਕਰ, ਮੁੱਖ ਮੰਤਰੀ ਰਾਜਸਥਾਨ, ਰਾਜ ਸਭਾ ਦੇ ਉਪ ਚੇਅਰਮੈਨ ਅਤੇ ਵਿਧਾਨ ਸਭਾਵਾਂ ਦੇ ਪ੍ਰੀਜ਼ਾਈਡਿੰਗ ਅਧਿਕਾਰੀ ਸ਼ਾਮਲ ਹੋਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਉੱਤਰ-ਪ੍ਰਦੇਸ਼ ਦੇ ਗੋਰਖਪੁਰ ਰੇਲਵੇ ਸਟੇਸ਼ਨ ਤੋਂ ਦੋ ਵੰਦੇ ਭਾਰਤ ਟ੍ਰੇਨਾਂ ਨੂੰ ਝੰਡੀ ਦਿਖਾ ਕੇ ਰਵਾਨਾ ਕੀਤਾ
ਗੋਰਖਪੁਰ ਰੇਲਵੇ ਸਟੇਸ਼ਨ ਦੇ ਪੁਨਰ-ਵਿਕਾਸ ਦਾ ਨੀਂਹ ਪੱਥਰ ਰੱਖਿਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਉੱਤਰ ਪ੍ਰਦੇਸ਼ ਦੇ ਗੋਰਖਪੁਰ ਰੇਲਵੇ ਸਟੇਸ਼ਨ ਤੋਂ ਦੋ ਵੰਦੇ ਭਾਰਤ ਐਕਸਪ੍ਰੈੱਸ ਟ੍ਰੇਨਾਂ ਨੂੰ ਝੰਡੀ ਦਿਖਾ ਕੇ ਰਵਾਨਾ ਕੀਤਾ। ਦੋ ਵੰਦੇ ਭਾਰਤ ਟ੍ਰੇਨਾਂ ਹਨ- ਗੋਰਖਪੁਰ-ਲਖਨਊ ਵੰਦੇ ਭਾਰਤ ਐਕਸਪ੍ਰੈੱਸ ਅਤੇ ਜੋਧਪੁਰ-ਅਹਿਮਦਾਬਾਦ  ਵੰਦੇ ਭਾਰਤ ਐਕਸਪ੍ਰੈੱਸ। ਪ੍ਰਧਾਨ ਮੰਤਰੀ ਨੇ ਲਗਭਗ 498 ਕਰੋੜ ਦੀ ਲਾਗਤ ਨਾਲ ਗੋਰਖਪੁਰ ਰੇਲਵੇ ਸਟੇਸ਼ਨ ਦੇ ਪੁਨਰ-ਵਿਕਾਸ ਦਾ ਨੀਂਹ ਪੱਥਰ ਵੀ ਰੱਖਿਆ ਅਤੇ ਗੋਰਖਪੁਰ ਰੇਲਵੇ ਸਟੇਸ਼ਨ ਦੇ ਪ੍ਰਸਤਾਵਿਤ ਮਾਡਲ ਦਾ ਨਿਰੀਖਣ ਕੀਤਾ।
ਪ੍ਰਧਾਨ ਮੰਤਰੀ ਨੇ ਨਾਲ ਉੱਤਰ ਪ੍ਰਦੇਸ਼ ਦੀ ਰਾਜਪਾਲ, ਸ਼੍ਰੀਮਤੀ ਆਨੰਦੀਬੇਨ ਪਟੇਲ, ਉੱਤਰ ਪ੍ਰਦੇਸ਼ ਦੇ ਮੁੱਖ ਮੰਤਰੀ ਸ਼੍ਰੀ ਯੋਗੀ ਆਦਿੱਤਿਆਨਾਥ ਅਤੇ ਗੋਰਖਪੁਰ ਤੋਂ ਸਾਂਸਦ ਸ਼੍ਰੀ ਰਵੀ ਕਿਸ਼ਨ ਵੀ ਮੌਜੂਦ ਸਨ।
ਪਿਛੋਕੜ
ਗੋਰਖਪੁਰ-ਲਖਨਊ ਵੰਦੇ ਭਾਰਤ ਐਕਸਪ੍ਰੈੱਸ ਅਯੋਧਿਆ ਤੋਂ ਹੋ ਕੇ ਗੁਜਰੇਗੀ ਅਤੇ ਟੂਰਿਜ਼ਮ ਨੂੰ ਹੁਲਾਰਾ ਦੇਣ ਦੇ ਨਾਲ ਰਾਜ ਦੇ ਮਹੱਤਵਪੂਰਨ ਸ਼ਹਿਰਾਂ ਦੇ ਰੇਲ-ਕਨੈਕਟੀਵਿਟੀ ਵਿੱਚ ਸੁਧਾਰ ਹੋਵੇਗੀ। ਜੋਧਪੁਰ-ਸਾਬਰਮਤੀ ਵੰਦੇ ਭਾਰਤ ਐਕਸਪ੍ਰੈੱਸ, ਖੇਤਰ ਦੇ ਸਮਾਜਿਕ-ਆਰਥਿਕ ਵਿਕਾਸ ਨੂੰ ਹੁਲਾਰਾ ਦਿੰਦੇ ਹੋਏ ਜੋਧਪੁਰ, ਆਬੂ ਰੋਡ ਅਤੇ ਅਹਿਮਦਾਬਾਦ ਜਿਹੇ ਪ੍ਰਸਿੱਧ ਥਾਵਾਂ ਦੇ ਲਈ ਰੇਲ-ਕਨੈਕਟੀਵਿਟੀ ਦਾ ਵਿਸਤਾਰ ਕਰੇਗੀ।
ਲਗਭਗ 498 ਕਰੋੜ ਰੁਪਏ ਦੀ ਲਾਗਤ ਨਾਲ ਗੋਰਖਪੁਰ ਰੇਲਵੇ ਸਟੇਸ਼ਨ ਦੇ ਪੁਨਰ ਵਿਕਾਸ ਦਾ ਨੀਂਹ ਪੱਥਰ ਵੀ ਰੱਖਿਆ ਗਿਆ ਹੈ। ਪੁਨਰ ਵਿਕਸਿਤ ਹੋਣ ਦੇ ਬਾਅਦ, ਗੋਰਖਪੁਰ ਰੇਲਵੇ ਸਟੇਸ਼ਨ ‘ਤੇ ਯਾਤਰੀਆਂ ਨੂੰ ਵਿਸ਼ਵ ਪੱਧਰੀ ਸੁਵਿਧਾਵਾਂ ਪ੍ਰਾਪਤ ਹੋਣਗੀਆਂ।
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਕੱਚੇ ਤੇਲ ਦਾ ਰਣਨੀਤਕ ਭੰਡਾਰ
ਇੰਡੀਅਨ ਸਟ੍ਰੇਟੈਜਿਕ ਪੈਟਰੋਲੀਅਮ ਰਿਜ਼ਰਵ ਲਿਮਟਿਡ , ਭਾਰਤ ਸਰਕਾਰ ਦੇ ਇੱਕ ਵਿਸ਼ੇਸ਼ ਮੰਤਵ ਵਾਹਨ, ਨੇ 3 ਥਾਵਾਂ  ਵਿਸ਼ਾਖਾਪਟਨਮ,  ਮੰਗਲੁਰੂ ਅਤੇ  ਪਾਦੂਰ ਵਿਖੇ 5.33 ਮਿਲੀਅਨ ਮੀਟ੍ਰਿਕ ਟਨ  ਦੀ ਸਮਰੱਥਾ ਵਾਲੀਆਂ ਰਣਨੀਤਕ ਪੈਟਰੋਲੀਅਮ ਰਿਜ਼ਰਵ  ਸੁਵਿਧਾਵਾਂ ਦੀ ਸਥਾਪਨਾ ਕੀਤੀ ਹੈ। 2019-20 ਦੀ ਖਪਤ ਦੇ ਪੈਟਰਨ ਦੇ ਅਨੁਸਾਰ, ਕੁੱਲ ਸਮਰੱਥਾ ਦੁਆਰਾ ਤਕਰੀਬਨ 9.5 ਦਿਨਾਂ ਦੇ ਕੱਚੇ ਤੇਲ ਦੀ ਜ਼ਰੂਰਤ ਨੂੰ ਪੂਰਾ ਕੀਤੇ ਜਾ ਸਕਣ ਦਾ ਅਨੁਮਾਨ ਹੈ।
ਇਸ ਤੋਂ ਇਲਾਵਾ, ਦੇਸ਼ ਵਿੱਚ ਤੇਲ ਮਾਰਕੀਟਿੰਗ ਕੰਪਨੀਆਂ  ਕੋਲ ਕੱਚੇ ਤੇਲ ਅਤੇ ਪੈਟਰੋਲੀਅਮ ਉਤਪਾਦਾਂ ਦੀ 64.5 ਦਿਨਾਂ ਲਈ ਭੰਡਾਰਨ ਦੀ ਸੁਵਿਧਾ ਹੈ, ਇਸ ਤਰ੍ਹਾਂ ਕੱਚੇ ਤੇਲ ਅਤੇ ਪੈਟਰੋਲੀਅਮ ਉਤਪਾਦਾਂ ਦੀ ਮੌਜੂਦਾ ਕੁੱਲ ਰਾਸ਼ਟਰੀ ਸਮਰੱਥਾ ਇਸ ਸਮੇਂ 74 ਦਿਨਾਂ ਦੀ ਹੈ।
ਅਪ੍ਰੈਲ / ਮਈ 2020 ਵਿੱਚ ਕੱਚੇ ਤੇਲ ਦੀਆਂ ਘੱਟ ਕੀਮਤਾਂ ਦਾ ਫਾਇਦਾ ਉਠਾਉਂਦਿਆਂ, ਰਣਨੀਤਕ ਪੈਟਰੋਲੀਅਮ ਭੰਡਾਰ ਪੂਰੀ ਸਮਰੱਥਾ ਨਾਲ ਭਰੇ ਗਏ ਹਨ, ਜਿਸ ਨਾਲ ਤਕਰੀਬਨ 5000 ਕਰੋੜ ਰੁਪਏ ਦੀ ਕਲਪਨਾਤਮਕ ਬਚਤ ਹੋਈ ਹੈ।
ਐੱਸਪੀਆਰ ਪ੍ਰੋਗਰਾਮ ਦੇ ਦੂਜੇ ਪੜਾਅ ਦੇ ਤਹਿਤ, ਸਰਕਾਰ ਨੇ ਜੂਨ 2018 ਵਿੱਚ ਦੋ ਥਾਂਵਾਂ  ਓਡੀਸ਼ਾ ਵਿੱਚ ਚੰਦਿਖੋਲ  ਅਤੇ  ਕਰਨਾਟਕ ਵਿੱਚ ਪਾਦੂਰ  ਵਿੱਚ 6.5 ਐੱਮਐੱਮਟੀ ਦੀ ਕੁੱਲ ਭੰਡਾਰਨ ਸਮਰੱਥਾ ਵਾਲੀਆਂ ਦੋ ਅਡੀਸ਼ਨਲ ਐੱਸਪੀਆਰ ਸੁਵਿਧਾਵਾਂ ਸਥਾਪਿਤ ਕਰਨ ਲਈ ‘ਸਿਧਾਂਤਕ’ ਤੌਰ ‘ਤੇ ਪ੍ਰਵਾਨਗੀ ਦੇ ਦਿੱਤੀ ਹੈ। 2019-20 ਦੀ ਖਪਤ ਦੇ ਪੈਟਰਨ ਦੇ ਅਨੁਸਾਰ, 6.5 ਐੱਸਪੀਆਰ ਸਮਰੱਥਾ ਦੁਆਰਾ ਤਕਰੀਬਨ 12 ਹੋਰ ਦਿਨਾਂ ਲਈ ਭਾਰਤ ਦੇ ਕੱਚੇ ਤੇਲ ਦੀ ਜ਼ਰੂਰਤ ਨੂੰ ਪੂਰਾ ਕੀਤੇ ਜਾਣ ਦਾ ਅਨੁਮਾਨ ਹੈ।
ਇਹ ਜਾਣਕਾਰੀ ਕੇਂਦਰੀ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਗੋਲਡਮੈਨ ਸਾਕਸ ਦੇ ਬੋਰਡ ਅਤੇ ਪ੍ਰਮੁੱਖ ਲੀਡਰਸ਼ਿਪ ਨਾਲ ਮੁਲਾਕਾਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਗੋਲਡਮੈਨ ਸਾਕਸ ਦੇ ਬੋਰਡ ਦੇ ਮੈਂਬਰਾਂ ਅਤੇ ਪ੍ਰਮੁੱਖ ਲੀਡਰਸ਼ਿਪ ਨਾਲ ਮੁਲਾਕਾਤ ਕੀਤੀ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਗੋਲਡਮੈਨ ਸਾਕਸ  ਦੇ ਬੋਰਡ ਦੇ ਮੈਂਬਰਾਂ ਅਤੇ ਪ੍ਰਮੁੱਖ ਲੀਡਰਸ਼ਿਪ ਦੇ ਨਾਲ ਸਾਰਥਕ ਚਰਚਾ ਹੋਈ। ਹਾਲ ਹੀ ਵਿੱਚ ਕੀਤੇ ਗਏ ਸੁਧਾਰਾਂ ਅਤੇ ਕਾਰੋਬਾਰ ਦੇ ਅਨੁਕੂਲ ਵਾਤਾਵਰਣ ਤੋਂ ਪ੍ਰੇਰਿਤ ਭਾਰਤ ਦੀਆਂ ਵਿਕਾਸ ਦੀਆਂ ਅਪਾਰ ਸੰਭਾਵਨਾਵਾਂ ਨੂੰ ਰੇਖਾਂਕਿਤ ਕੀਤਾ। ਨਾਲ ਹੀ ਇਸ ਬਾਰੇ ਚਰਚਾ ਕੀਤੀ ਕਿ ਅੰਤਰਰਾਸ਼ਟਰੀ ਕੰਪਨੀਆਂ ਦੇ ਲਈ ਭਾਰਤ ਕਿਵੇਂ ਅਨੇਕ ਅਵਸਰਾਂ ਦੀ ਪੇਸ਼ਕਸ਼ ਕਰਦਾ ਹੈ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਗਣਤੰਤਰ ਦਿਵਸ ਸਮਾਰੋਹ ਦੀ ਸ਼ੋਭਾ ਵਧਾਉਣ ਦੇ ਲਈ ਰਾਸ਼ਟਰਪਤੀ ਅਬਦੇਲ ਫਤਹ ਅਲ-ਸਿਸੀ ਦਾ ਧੰਨਵਾਦ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਇਸ ਵਰ੍ਹੇ ਦੇ ਗਣਤੰਤਰ ਦਿਵਸ ਸਮਾਰੋਹ ਦੀ ਸ਼ੋਭਾ ਵਧਾਉਣ ਦੇ ਲਈ ਮਿਸਰ ਅਰਬ ਗਣਰਾਜ ਦੇ ਰਾਸ਼ਟਰਪਤੀ ਅਬਦੇਲ ਫਤਹ ਅਲ-ਸਿਸੀ ਦਾ ਧੰਨਵਾਦ ਕੀਤਾ। ਰਾਸ਼ਟਰਪਤੀ ਸਿਸੀ ਭਾਰਤ ਦੇ 74ਵੇਂ ਗਣਤੰਤਰ ਦਿਵਸ ’ਤੇ ਮੁੱਖ ਮਹਿਮਾਨ ਸਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਮੈਂ ਰਾਸ਼ਟਰਪਤੀ ਅਬਦੇਲ ਫਤਹ ਅਲ-ਸਿਸੀ ਦਾ ਆਪਣੀ ਗਹਿਮਾਮਈ ਉਪਸਥਿਤੀ ਦੇ ਨਾਲ ਇਸ ਸਾਲ ਦੇ ਗਣਤੰਤਰ ਦਿਵਸ ਸਮਾਰੋਹ ਦੀ ਸ਼ੋਭਾ ਵਧਾਉਣ ਦੇ ਲਈ ਆਭਾਰੀ ਹਾਂ।
ਕਾਨੂੰਨ ਤੇ ਨਿਆਂ ਮੰਤਰਾਲਾ
ਜਸਟਿਸ ਰਾਜੇਸ਼ ਬਿੰਦਲ ਜੰਮੂ ਕਸ਼ਮੀਰ ਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਲੱਦਾਖ ਲਈ ਸਾਂਝੇ ਹਾਈ ਕੋਰਟ ਦੇ ਚੀਫ਼ ਜਸਟਿਸ ਵਜੋਂ ਡਿਊਟੀ ਨਿਭਾਉਣਗੇ
ਭਾਰਤ ਦੇ ਰਾਸ਼ਟਰਪਤੀ ਨੇ ਭਾਰਤ ਦੇ ਸੰਵਿਧਾਨ ਦੇ ਆਰਟੀਕਲ 223 ਵਿੱਚ ਦਿੱਤੀ ਸ਼ਕਤੀ ਦੀ ਵਰਤੋਂ ਕਰਦਿਆਂ ਸ਼੍ਰੀ ਜਸਟਿਸ ਰਾਜੇਸ਼ ਬਿੰਦਲ , ਸਭ ਤੋਂ ਸੀਨੀਅਰ ਜੱਜ ਨੂੰ ਕੇਂਦਰ ਸ਼ਾਸਤ ਪ੍ਰਦੇਸ਼ ਜੰਮੂ ਕਸ਼ਮੀਰ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਲੱਦਾਖ ਦੇ ਸਾਂਝੇ ਹਾਈ ਕੋਰਟ ਵਿੱਚ 09 ਦਸੰਬਰ 2020 ਤੋਂ ਚੀਫ਼ ਜਸਟਿਸ ਵਜੋਂ ਡਿਊਟੀ ਨਿਭਾਉਣ ਲਈ ਨਿਯੁਕਤ ਕੀਤਾ ਹੈ । ਇਹ ਜੰਮੂ ਕਸ਼ਮੀਰ ਤੇ ਲੱਦਾਖ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਸਾਂਝੇ ਹਾਈ ਕੋਰਟ ਦੇ ਚੀਫ ਜਸਟਿਸ ਕੁਮਾਰੀ ਜਸਟਿਸ ਗੀਤਾ ਮਿੱਤਲ ਦੇ ਸੇਵਾ ਮੁਕਤੀ ਤੋਂ ਬਾਅਦ ਕੀਤਾ ਗਿਆ ਹੈ । ਨਿਆਂ ਵਿਭਾਗ ਨੇ ਅੱਜ ਇਸ ਸਬੰਧ ਵਿੱਚ ਨੋਟੀਫਿਕੇਸ਼ਨ ਜਾਰੀ ਕਰ ਦਿੱਤਾ ਹੈ ।
ਸ਼੍ਰੀ ਜਸਟਿਸ ਰਾਜੇਸ਼ ਬਿੰਦਲ , ਬੀ ਕੌਮ ਐੱਲ ਐੱਲ ਬੀ ਦਾ ਜਨਮ 16 ਅਪ੍ਰੈਲ 1961 ਨੂੰ ਹੋਇਆ ਸੀ ਅਤੇ ਉਹਨਾਂ ਨੂੰ 14 ਸਤੰਬਰ 1985 ਨੂੰ ਐਡਵੋਕੇਟ ਵਜੋਂ ਅਨਰੋਲ ਕੀਤਾ ਗਿਆ ਸੀ । ਉਹਨਾਂ ਨੇ ਪੰਜਾਬ ਤੇ ਹਰਿਆਣਾ ਹਾਈ ਕੋਰਟ ਅਤੇ ਸੈਂਟਰਲ ਐਡਮਿਨਸਟ੍ਰੇਟਿਵ ਟ੍ਰਿਬਿਊਨਲ ਵਿੱਚ ਟੈਕਸ , ਸੰਵਿਧਾਨਿਕ , ਸਿਵਲ ਅਤੇ ਸੇਵਾ ਦੇ ਕੇਸਾਂ ਵਿੱਚ ਪ੍ਰੈਕਟਿਸ ਕੀਤੀ ਹੈ । ਉਹਨਾਂ ਦੀ ਮਹਾਰਤ ਟੈਕਸ ਮਾਮਲਿਆਂ ਵਿੱਚ ਸੀ । ਉਹਨਾਂ ਨੂੰ 22 ਮਾਰਚ 2006 ਵਿੱਚ ਪੰਜਾਬ ਤੇ ਹਰਿਆਣਾ ਹਾਈ ਕੋਰਟ ਦੇ ਪਰਮਾਨੈਂਟ ਜੱਜ ਵਜੋਂ ਨਿਯੁਕਤ ਕੀਤਾ ਗਿਆ ਸੀ । ਉਹਨਾਂ ਦਾ ਤਬਾਦਲਾ 19—11—2018 ਨੂੰ ਜੰਮੂ ਕਸ਼ਮੀਰ ਹਾਈ ਕੋਰਟ ਵਿੱਚ ਕੀਤਾ ਗਿਆ ਸੀ ।
ਆਰ ਸੀ ਜੇ / ਐੱਮ
(Visitor Counter : 136
ਵਿੱਤ ਮੰਤਰਾਲਾ
ਜਨਤੱਕ ਖੇਤਰ ਦੇ ਬੈੰਕ ਅਧਿਕਾਰੀਆਂ ਦੀ ਨਵੇਂ ਸਿਰਿਉਂ ਬੁਨਿਆਦੀ ਸਿਖਲਾਈ
ਵਿੱਤ ਮੰਤਰੀ ਨੇ ਜਨਤੱਕ ਖੇਤਰ ਦੇ ਬੈਂਕਾਂ ਦੇ ਅਧਿਕਾਰੀਆਂ ਲਈ ਰੋਕਥਾਮ ਚੌਕਸੀ ਦੇ ਇਕ ਮਾਡਿਉਲ ਸਮੇਤ, ਪ੍ਰਵੇਸ਼ ਅਤੇ ਮੱਧ ਪੱਧਰੀ ਇੱਕਸਾਰ ਸਿਖਲਾਈ ਪ੍ਰੋਗਰਾਮ ਦੀ ਸ਼ੁਰੂਆਤ ਕੀਤੀ
ਕੇਂਦਰੀ ਵਿੱਤ ਅਤੇ ਕਾਰਪੋਰੇਟ ਮਾਮਲਿਆਂ ਬਾਰੇ ਮੰਤਰੀ ਸ੍ਰੀਮਤੀ ਨਿਰਮਲਾ ਸੀਤਾਰਮਨ ਨੇ ਅੱਜ ਜਨਤਕ ਖੇਤਰ ਦੇ ਬੈਂਕਾਂ  ਦੇ ਅਧਿਕਾਰੀਆਂ ਲਈ ਰੋਕਥਾਮ ਸਬੰਧੀ ਚੌਕਸੀ ਮਾਡਿਉਲ ਸਮੇਤ ਪ੍ਰਵੇਸ਼ ਅਤੇ ਮੱਧ-ਪੱਧਰੀ ਸਿਖਲਾਈ ਦੇ ਇਕਸਾਰ ਸਿਖਲਾਈ ਪ੍ਰੋਗਰਾਮ ਦੀ ਸ਼ੁਰੂਆਤ ਕੀਤੀ । ਵਰਚੁਅਲ ਸਮਾਰੋਹ ਵਿੱਚ ਸ਼੍ਰੀ ਸੰਜੇ ਕੋਠਾਰੀ, ਚੀਫ਼ ਵਿਜੀਲੈਂਸ ਕਮਿਸ਼ਨਰ, ਭਾਰਤੀ ਬੈਂਕਾਂ ਦੀ ਚੋਟੀ ਦੀ ਮੈਨਜਮੈਂਟ ਐਸੋਸੀਏਸ਼ਨ ਅਤੇ ਜਨਤੱਕ ਖੇਤਰ ਦੇ ਬੈਂਕਾਂ ਦੇ ਪ੍ਰਬੰਧਨ ਅਤੇ ਵਿੱਤੀ ਸੇਵਾਵਾਂ ਵਿਭਾਗ ਦੇ ਸੀਨੀਅਰ ਅਧਿਕਾਰੀਆਂ ਨੇ ਹਿੱਸਿਆਂ ਲਿਆ ।
ਇਕਸਾਰ ਸਿਖਲਾਈ ਪ੍ਰਣਾਲੀ ਦਾ ਪਾਠਕ੍ਰਮ ਕੇਂਦਰੀ ਵਿਜੀਲੈਂਸ ਕਮਿਸ਼ਨ ਅਤੇ ਬੈਂਕ ਪ੍ਰਬੰਧਨ ਸਮੇਤ ਸਾਰੇ ਹਿੱਸੇਦਾਰਾਂ ਦੀ ਸਲਾਹ ਨਾਲ ਤਿਆਰ ਕੀਤਾ ਗਿਆ ਹੈ । ਇੱਕਸਾਰ ਪ੍ਰਣਾਲੀ ਨੌਜਵਾਨ ਬੈਂਕ ਅਧਿਕਾਰੀਆਂ ਨੂੰ ਉਨ੍ਹਾਂ ਦੇ ਬੈਂਕਾਂ ਵਿੱਚ ਸ਼ਾਮਲ ਹੋਣ ਸਮੇਂ ਸਿਖਲਾਈ ਦਾ ਸੰਸਥਾਗਤ ਅਤੇ ਮਾਨਕੀਕਰਨ ਕਰਨ ਦੀ ਕੋਸ਼ਿਸ਼ ਕਰਦੀ ਹੈ, ਅਤੇ ਬਾਅਦ ਵਿਚ ਉਨ੍ਹਾਂ ਦੇ ਭਵਿੱਖ ਦੇ ਮੱਧ-ਪੱਧਰ ਦੇ ਪੜਾਅ 'ਤੇ. ਸਿਖਲਾਈ ਦਾ ਉਦੇਸ਼ ਬੈਂਕ ਅਧਿਕਾਰੀਆਂ ਨੂੰ ਬੈਂਕਿੰਗ ਨਿਯਮਾਂ ਅਤੇ ਪ੍ਰਕਿਰਿਆਵਾਂ ਦੀ ਸਹੀ ਸਮਝ ਨਾਲ ਲੈਸ ਕਰਨ ਦੇ ਨਾਲ ਨਾਲ ਉਨ੍ਹਾਂ ਨੂੰ ਉਨ੍ਹਾਂ ਦੀਆਂ ਗਲਤੀਆਂ ਅਤੇ ਭਟਕਣਾ ਬਾਰੇ ਵਿੱਚ ਜਾਣਕਾਰੀ ਪ੍ਰਦਾਨ ਕਰਨਾ ਹੈ, ਜਿਨ੍ਹਾਂ ਦੇ ਨਤੀਜੇ ਵੱਜੋਂ ਉਹ ਵਿਜਿਲੇਂਸ ਮਾਮਲਿਆਂ ਵਿੱਚ ਫਸ ਸਕਦੇ ਹਨ ।
ਵਿੱਤ ਮੰਤਰੀ ਨੇ ਉਮੀਦ ਜ਼ਾਹਰ ਕੀਤੀ ਕਿ ਇਹ ਉਪਰਾਲਾ ਬੈਂਕ ਅਧਿਕਾਰੀਆਂ ਨੂੰ ਆਪਣੀਆਂ ਜ਼ਿੰਮੇਵਾਰੀਆਂ ਨੂੰ ਸਹੀ ਅਤੇ ਸਮਝਦਾਰੀ ਨਾਲ ਨਿਭਾਉਣ ਦੇ ਯੋਗ ਬਣਾਏਗਾ । ਉਨ੍ਹਾਂ ਕਿਹਾ ਕਿ ਨਿਯਮਾਂ ਅਤੇ ਪ੍ਰਕਿਰਿਆਵਾਂ ਪ੍ਰਤੀ ਜਾਗਰੂਕਤਾ ਦੀ ਘਾਟ ਕਾਰਨ ਅਣਜਾਣੇ ਵਿੱਚ ਹੀ ਕੀਤੀਆਂ ਗਲਤੀਆਂ ਕਾਰਨ ਉਨ੍ਹਾਂ ਨੂੰ ਵਿਜੀਲੈਂਸ ਨਾਲ ਸਬੰਧਤ ਕਾਰਵਾਈਆਂ ਦਾ ਸਾਹਮਣਾ ਕਰਨਾ ਪੈ ਸਕਦਾ ਹੈ । ਉਨ੍ਹਾਂ ਉਮੀਦ ਜ਼ਾਹਰ ਕੀਤੀ ਕਿ ਇਹ ਪਹਿਲਕਦਮੀ ਬੈਂਕ ਅਧਿਕਾਰੀਆਂ ਨੂੰ ਆਪਣੀਆਂ ਜਿੰਮੇਵਾਰੀਆਂ ਨੂੰ ਸਹੀ ਢੰਗ ਨਾਲ ਨਿਭਾਉਣ ਅਤੇ ਸਮਸਿਆਵਾਂ ਨਾਲ ਨਜਿੱਠਣ ਲਈ ਲੰਮੇ ਸਮੇਂ ਵਾਸਤੇ ਯੋਗ ਬਣਾ ਸਕਦੀ ਹੈ, ਅਤੇ ਉਹ ਵੀ ਜਾਣਬੁਝ ਕੇ ਕੋਈ ਗਲਤੀ ਕੀਤੇ ਬਿਨਾਂ । ਉਨ੍ਹਾਂ ਕਿਹਾ ਕਿ ਇਸਤੋਂ ਇਲਾਵਾ ਇਸ ਪਹਿਲਕਦਮੀ ਨਾਲ ਨੌਜਵਾਨ ਅਧਿਕਾਰੀ ਭਵਿੱਖ ਵਿੱਚ ਲੀਡਰਸ਼ਿਪ ਦੇ ਅਹੁਦੇ ਸੰਭਾਲ ਸਕਣਗੇ। ਅਜਿਹੀ ਸਿਖਲਾਈ ਅਧਿਕਾਰੀਆਂ ਨੂੰ ਉਤਪਾਦ ਗਿਆਨ, ਉਭਰਦੀਆਂ ਟੈਕਨਾਲੋਜੀਆਂ ਅਤੇ ਡਾਟਾ ਮਾਈਨਿੰਗ ਦੇ ਹੁਨਰਾਂ ਨਾਲ ਵੀ ਲੈਸ ਕਰੇਗੀ; ਉਨ੍ਹਾਂ ਅੰਦਰ ਆਪਣੀ ਟੀਮ ਭਾਵਨਾ ਅਤੇ ਨੈਤਿਕਤਾ ਦੀ ਸਮਝ ਪੈਦਾ ਹੋਵੇਗੀ ਅਤੇ ਉਨ੍ਹਾਂ ਵਿੱਚ ਇੱਕ ਸਕਾਰਾਤਮਕ ਵਿਵਹਾਰਵਾਦੀ ਤਬਦੀਲੀ ਲਿਆਵੇਗੀ ।
ਸ਼੍ਰੀਮਤੀ ਸੀਤਾਰਮਨ ਨੇ ਜ਼ੋਰ ਦੇ ਕੇ ਕਿਹਾ ਕਿ ਨਤੀਜੇ ਵਜੋਂ ਬੈਂਕ ਗਾਹਕਾਂ ਨੂੰ ਵੀ ਲਾਭ ਮਿਲੇਗਾ, ਨਾਲ ਹੀ ਉਨ੍ਹਾਂ ਦੀ ਬੈਂਕਿੰਗ ਜ਼ਰੂਰਤਾਂ ਨੂੰ ਪੂਰਾ ਕਰਨ ਵਾਲੇ ਚੰਗੀ ਤਰ੍ਹਾਂ ਸਿਖਿਅਤ ਅਧਿਕਾਰੀ ਉਨ੍ਹਾਂ ਦੇ ਬੈਂਕਿੰਗ ਤਜਰਬੇ ਨੂੰ ਸ਼ਾਨਦਾਰ ਅਤੇ ਨਿਰਵਿਘਨ ਬਣਾਉਣਗੇ ।
ਵਿੱਤ ਮੰਤਰੀ ਨੇ ਬੈਂਕ ਪ੍ਰਬੰਧਨ ਨੂੰ ਇਸ ਉਪਰਾਲੇ ਦੀ ਮਹੱਤਤਾ ਪ੍ਰਤੀ ਸੁਚੇਤ ਰਹਿਣ ਅਤੇ ਇਸ ਨੂੰ ਸਫਲ ਬਣਾਉਣ ਵਿੱਚ ਕੋਈ ਕਸਰ ਬਾਕੀ ਨਾ ਰਹਿਣ ਦੀ ਅਪੀਲ ਕੀਤੀ ।
-------------------------------------------------
ਆਰਐਮ/ਕੇਐਮਐਨ
(Visitor Counter : 84
ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਆਤਮਨਿਰਭਰ ਭਾਰਤ ਅਧੀਨ ਇੱਕ ਹੋਰ ਪਹਿਲਕਦਮੀ - ਟੈਲੀਕਾਮ ਸੈਕਟਰ ਲਈ ਪੀ ਐਲ ਆਈ ਯੋਜਨਾ
ਟੈਲੀਕਾਮ ਨਿਰਮਾਣ ਨੂੰ 12,195 ਕਰੋੜ ਰੁਪਏ ਦੇ ਆਊਟ-ਲੇ ਨਾਲ ਹੁਲਾਰਾ ਮਿਲੇਗਾ ਜਿਸ ਨਾਲ 5 ਸਾਲਾਂ ਵਿਚ 2.4 ਲੱਖ ਕਰੋੜ ਰੁਪਏ ਤੋਂ ਵੱਧ ਦਾ ਉਤਪਾਦਨ ਹੋਵੇਗਾ
ਭਾਰਤ ਸਰਕਾਰ ਵਲੋਂ ਵੱਖ-ਵੱਖ ਖੇਤਰਾਂ ਵਿਚ ਪੀਐਲਆਈ ਦੀ ਪਹਿਲਕਦਮੀ ਨੂੰ ਅਸਾਧਾਰਨ ਰੂਪ ਵਿਚ ਲਾਗੂ ਕਰਦਿਆਂ ਕੈਬਿਨੇਟ ਨੇ ਅੱਜ ਟੈਲੀਕਾਮ ਅਤੇ ਨੈੱਟਵਰਕਿੰਗ ਉਤਪਾਦਾਂ ਲਈ ਉਤਪਾਦਨ ਨਾਲ ਜੁੜੇ ਪ੍ਰੋਤਸਾਹਨ ਦੀ ਯੋਜਨਾ ਨੂੰ ਪ੍ਰਵਾਨਗੀ ਦਿੱਤੀ ਹੈ।
ਇਹ ਪ੍ਰਵਾਨਗੀ ਪੀਐਲਆਈ ਦੀ ਮੋਬਾਇਲ ਅਤੇ ਕੰਪੋਨੈਂਟ ਨਿਰਮਾਣ ਨਾਲ ਜੁੜੀ ਪੀਐਲਆਈ ਦੀ ਉਤਸ਼ਾਹਜਨਕ ਸਫਲਤਾ ਨੂੰ ਵੇਖਦਿਆਂ ਦਿੱਤੀ ਗਈ ਹੈ ਜਿਸ ਦਾ ਐਲਾਨ ਅਪ੍ਰੈਲ, 2020 ਵਿਚ ਕੀਤਾ ਗਿਆ ਸੀ ਜਦੋਂ ਕੋਵਿਡ ਮਹਾਂਮਾਰੀ ਉੱਚਾਈ ਤੇ ਸੀ। ਨਿਵੇਦਨ ਲਈ 31 ਜੁਲਾਈ, 2020 ਆਖਰੀ ਤਰੀਕ ਹੋਣ ਦੇ ਬਾਵਜੂਦ ਇਸ ਸਕੀਮ ਨੂੰ ਬਹੁਤ ਵੱਡਾ ਹੁੰਗਾਰਾ ਮਿਲਿਆ। ਵਿਸ਼ਵ ਦੇ ਸਾਰੇ ਮੁੱਖ ਮੋਬਾਇਲ ਕੰਪੋਨੈਂਟ ਨਿਰਮਾਤਾ ਭਾਰਤ ਵਿਚ ਨਿਵੇਸ਼, ਬਰਾਮਦਗੀ ਸ਼ੁਰੂ ਕਰਕੇ ਅਤੇ ਹਜ਼ਾਰਾਂ ਦੀ ਗਿਣਤੀ ਵਿਚ ਭਾਰਤੀਆਂ ਨੂੰ ਨੌਕਰੀਆਂ ਦੇ ਕੇ ਮਜ਼ਬੂਤੀ ਨਾਲ ਆਪਣੇ ਕਾਰੋਬਾਰ ਦਾ ਵਿਸਥਾਰ ਕਰ ਰਹੇ ਹਨ।
ਅੱਜ ਕੈਬਿਨੇਟ ਵਲੋਂ ਲਿਆ ਗਿਆ ਫੈਸਲਾ ਆਤਮਨਿਰਭਰ ਭਾਰਤ ਦੇ ਇੱਕ ਹੋਰ ਹਿੱਸੇ ਨੂੰ ਦਰਸਾਉਂਦਾ ਹੈ ਜੋ ਭਾਰਤ ਨੂੰ ਮੁੱਖ ਟ੍ਰਾਂਸਮਿਸ਼ਨ ਉਪਕਰਣ, 4ਜੀ-5ਜੀ, ਨੈਕਸਟ ਜੈਨਰੇਸ਼ਨ ਰੇਡੀਓ ਐਕਸੈੱਸ ਨੈੱਟਵਰਕ ਅਤੇ ਵਾਇਰਲੈੱਸ ਉਪਕਰਣ ਐਕਸੈਸ ਅਤੇ ਕਸਟਮਰ ਪ੍ਰੀਮਿਸਿਜ਼ ਇਕੁਵਿਪਮੈਂਟ , ਇੰਟਰਨੈੱਟ ਆਫ ਥਿੰਗਜ਼  ਐਕਸੈਸ ਡਿਵਾਈਸਿਜ਼, ਹੋਰ ਵਾਇਰਲੈੱਸ ਉਪਕਰਣ ਅਤੇ ਉੱਦਮੀ ਉਪਕਰਣ ਜਿਵੇਂ ਕਿ ਸਵਿਸਿਜ, ਰੂਟਰਜ ਆਦਿ ਸਮੇਤ ਟੈਲੀਕਾਮ ਉਪਕਰਣਾਂ ਦਾ ਵਿਸ਼ਵ ਪੱਧਰੀ ਕੇਂਦਰ ਬਣਾਉਣ ਦਾ ਇਕ ਮਹੱਤਵਪੂਰਨ ਪ੍ਰੋਗਰਾਮ ਹੈ।
1. ਯੋਜਨਾ, ਨਿਰਮਾਤਾਵਾਂ, ਸਨਅਤੀ ਆਗੂਆਂ ਅਤੇ ਐਸੋਸੀਏਸ਼ਨਾਂ ਵਰਗੇ ਹਿੱਤਧਾਰਕਾਂ ਨਾਲ ਵੱਡੀ ਪੱਧਰ ਤੇ ਵਿਚਾਰ ਵਟਾਂਦਰੇ ਤੋਂ ਬਾਅਦ ਫਾਈਨਲ ਕੀਤੀ ਗਈ ਹੈ।
2. ਇਸ ਸਕੀਮ ਦੇ ਮੁੱਖ ਕੰਪੋਨੈਂਟ 50 ਹਜ਼ਾਰ ਕਰੋੜ ਰੁਪਏ ਤੋਂ ਵੱਧ ਦੀ ਲਾਗਤ ਦੇ ਟੈਲੀਕਾਮ ਉਪਕਰਣਾਂ ਦੀ ਦੇਸ਼ ਵਿੱਚ ਵੱਡੀ ਦਰਾਮਦ ਨੂੰ ਖਤਮ ਕਰਨਾ ਅਤੇ ਇਸ ਨੂੰ ਘਰੇਲੂ ਅਤੇ ਵਿਦੇਸ਼ੀ ਦੋਹਾਂ ਮੰਡੀਆਂ ਲਈ ਮੇਡ ਇਨ ਇੰਡੀਆ ਉਤਪਾਦਾਂ ਨਾਲ ਮਜ਼ਬੂਤ ਕਰਨਾ ਹੈ।
3. ਯੋਜਨਾ ਦੇ ਮੁੱਖ ਫੀਚਰ ਹੇਠ ਲਿਖੇ ਹਨ -
 ਯੋਜਨਾ ਦਾ ਅਗਲੇ 5 ਸਾਲਾਂ ਲਈ ਆਊਟ-ਲੇ 12,195 ਕਰੋੜ ਰੁਪਏ ਹੈ।
 ਯੋਜਨਾ ਲਈ ਯੋਗਤਾ ਤਿਆਰ ਕੀਤੇ ਗਏ ਸਮਾਨ ਦੀ ਇੰਕ੍ਰੀਮੈਂਟਲ ਵਿੱਕਰੀ ਤੇ ਨੈੱਟ ਟੈਕਸਾਂ ਅਤੇ ਸਮੂਹਕ ਇਨਕ੍ਰੀਮੈਂਟਲ ਨਿਵੇਸ਼ ਦੇ ਘੱਟੋ ਘੱਟ ਫਰੈਸ਼ ਹੋਲਡ ਪ੍ਰਾਪਤੀ ਨਾਲ ਸੰਬੰਧਤ ਹੈ।
 2019-20 ਦਾ ਵਿੱਤੀ ਸਾਲ ਤਿਆਰ ਕੀਤੇ ਗਏ ਸਮਾਨ ਦੇ ਨੈੱਟ ਟੈਕਸਾਂ ਤੇ ਸਮੂਹਕ ਇਨਕ੍ਰੀਮੈਂਟਲ ਵਿੱਕਰੀ ਦੀ ਕੰਪਿਊਟੇਸ਼ਨ ਲਈ ਆਧਾਰ ਸਾਲ ਮੰਨਿਆ ਜਾਵੇਗਾ।
 ਪ੍ਰੋਤਸਾਹਨ ਢਾਂਚਾ ਹੇਠ ਲਿਖੇ ਅਨੁਸਾਰ ਹੋਵੇਗਾ -
|
|
|
|
ਸਾਲ - 1
|
|
ਸਾਲ- 2
|
|
ਸਾਲ-
|
|
ਸਾਲ-
|
|
ਸਾਲ-
|
|
ਐਮਐਸਐਮਈ
|
|
7%
|
|
7%
|
|
6%
|
|
5%
|
|
4%
|
|
ਹੋਰ
|
|
6%
|
|
6%
|
|
5%
|
|
5%
|
|
4%
 ਐਮਐਸਐਮਈਜ਼ ਲਈ 1 ਫੀਸਦੀ  ਪਹਿਲੇ ਦੂਜੇ ਅਤੇ ਤੀਜੇ ਸਾਲ ਲਈ ਤਜਵੀਜ਼ ਕੀਤਾ ਗਿਆ ਹੈ।
 ਐਮਐਸਐਮਈਜ਼ ਲਈ ਘੱਟੋ ਘੱਟ ਨਿਵੇਸ਼ ਥਰੈਸ਼ਹੋਲ਼ਡ 10 ਕਰੋੜ ਰੁਪਏ ਅਤੇ ਹੋਰਨਾ ਲਈ 100 ਕਰੋੜ ਰੁਪਏ ਰੱਖਿਆ ਗਿਆ ਹੈ।
ਖ ) ਇਕ ਵਾਰ ਕੁਆਲੀਫਾਈ ਹੋਣ ਤੇ ਨਿਵੇਸ਼ਕ ਘੱਟੋ ਘੱਟ ਨਿਵੇਸ਼ ਥਰੈਸ਼ ਹੋਲ਼ਡ ਤੇ 20 ਗੁਣਾ ਪ੍ਰੋਤਸਾਹਨ ਲੈ ਸਕੇਗਾ ਜਿਸ ਨਾਲ ਉਹ ਆਪਣੀ ਵਰਤੀ ਨਾ ਗਈ ਸਮਰੱਥਾ ਨੂੰ ਵਰਤੋਂ ਵਿਚ ਲਿਆਉਣ ਦੇ ਯੋਗ ਬਣ ਸਕੇਗਾ।
 ਯੋਜਨਾ 1 ਅਪ੍ਰੈਲ, 2021 ਤੋਂ ਕਾਰਜਸ਼ੀਲ ਹੋਵੇਗੀ।
4. ਇਹ ਯੋਜਨਾ ਐਮਐਸਐਮਈ ਸ਼੍ਰੇਣੀ ਵਿੱਚ ਸਥਾਨਕ ਨਿਰਮਾਤਾਵਾਂ ਦੀ ਸਮਰੱਥਾ ਨੂੰ ਦਰਸਾਏਗੀ ਕਿਉਂਕਿ ਸਰਕਾਰ ਦੀ ਇੱਛਾ ਹੈ ਕਿ ਐਮਐਸਐਮਈਜ਼ ਟੈਲੀਕਾਮ ਸੈਕਟਰ ਵਿਚ ਇਕ ਮਹੱਤਵਪੂਰਨ ਭੂਮਿਕਾ ਨਿਭਾਉਣ ਅਤੇ ਰਾਸ਼ਟਰੀ ਚੈਂਪੀਅਨ ਵਜੋਂ ਸਾਹਮਣੇ ਆਉਣ।
5. ਇਹ ਯੋਜਨਾ ਅਗਲੇ 5 ਸਾਲਾਂ ਵਿਚ ਤਕਰੀਬਨ 2 ਲੱਖ ਕਰੋੜ ਰੁਪਏ ਦੀ ਬਰਾਮਦ ਨਾਲ 2.4 ਕਰੋੜ ਰੁਪਏ ਦੇ ਕਰੀਬ ਇਨਕ੍ਰੀਮੈਂਟਲ ਉਤਪਾਦਨ ਤੱਕ ਜਾਵੇਗੀ। ਇਹ ਉਮੀਦ ਕੀਤੀ ਜਾਂਦੀ ਹੈ ਕਿ ਯੋਜਨਾ 3,000 ਕਰੋੜ ਰੁਪਏ ਤੋਂ ਵੱਧ ਦਾ ਨਿਵੇਸ਼ ਲਿਆਵੇਗੀ ਅਤੇ ਸਿੱਧੇ ਅਤੇ ਅਸਿੱਧੇ ਤੌਰ ਤੇ ਵੱਡੇ ਰੋਜ਼ਗਾਰ ਅਤੇ ਟੈਕਸ ਦੋਹਾਂ ਦੀ ਸਿਰਜਣਾ ਕਰੇਗੀ।
----------------------
ਆਰਕੇਜੀ ਐਮ
(Visitor Counter : 194
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪ੍ਰੋਫੈਸਰ ਚਿਤ੍ਰਾ ਘੋਸ਼ ਦੇ ਅਕਾਲ ਚਲਾਣੇ ‘ਤੇ ਸੋਗ ਵਿਅਕਤ ਕੀਤਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਪ੍ਰੋਫੈਸਰ ਚਿਤ੍ਰਾ ਘੋਸ਼ ਦੇ ਅਕਾਲ ਚਲਾਣੇ ‘ਤੇ ਗਹਿਰਾ ਸੋਗ ਵਿਅਕਤ ਕੀਤਾ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, "ਪ੍ਰੋਫੈਸਰ ਚਿਤ੍ਰਾ ਘੋਸ਼ ਨੇ ਸਮਾਜਿਕ ਜੀਵਨ ਅਤੇ ਸਿੱਖਿਆ ਦੇ ਖੇਤਰ ਵਿੱਚ ਮੋਹਰੀ ਯੋਗਦਾਨ ਦਿੱਤਾ ਹੈ। ਮੈਂ ਉਨ੍ਹਾਂ ਦੇ ਨਾਲ ਹੋਈ ਉਸ ਸਮੇਂ ਦੀ ਗੱਲਬਾਤ ਨੂੰ ਯਾਦ ਕਰਦਾ ਹਾਂ, ਜਦੋਂ ਅਸੀਂ ਨੇਤਾ ਜੀ ਬੋਸ ਨਾਲ ਸਬੰਧਿਤ ਫਾਈਲਾਂ ਨੂੰ ਜਨਤਕ ਕਰਨ  ਸਹਿਤ ਕਈ ਹੋਰ ਵਿਸ਼ਿਆਂ ‘ਤੇ ਵੀ ਚਰਚਾ ਕੀਤੀ ਸੀ। ਉਨ੍ਹਾਂ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਉਨ੍ਹਾਂ ਦੇ ਪਰਿਵਾਰ ਦੇ ਪ੍ਰਤੀ ਸੰਵੇਦਨਾਵਾਂ। ਓਮ ਸ਼ਾਂਤੀ।"